text:
Ðeviwo Le Internet Zãm—Nu Siwo Wòle Be Dzilawo Nanya
Ðeviwo Le Internet Zãm—Nu Siwo Wòle Be Dzilawo Nanya
ƔEYIƔI aɖewoe nye esia la, wosusui be tefe si woglã kɔmpiuta ɖo koe le vevie bene ame si le Internet zãm la nanɔ dedie. Wosusui be ne ènya na kɔmpiuta la le ŋukpɔfe ko la, awɔe be viwòwo manɔ tsatsam le Internet fe tefe siwo afɔku le o. Togbɔ be susu le nya sia me—eye àlɔ̃ ɖe edzi be nunya manɔ eme be nàɖe mɔ na viwòwo woanɔ Internet zãm le wofe xɔdɔme o—hã la, menye esia wɔwɔ koe nye mɔ ɖeka kolia si dzi nàto akpɔ viwòwo ta o. Le egbeŋkekeawo me la, asimemɔ̃vi siwo wometsiãa ka na o la wɔe be sɔhɛwo ate ŋu azã Internet le afi sia afi si wonya le ko. Wote ŋu zãa Internet to asitelefon gɔ̃ hã dzi. Eye ɖeviwo ate ŋu ayi Internet café, agbalẽdzraɖofewo, kple wo xɔlɔ̃wo fe afewo me hã hena Internet zazã. Esiawo katã wɔe be megava le bɔbɔe be dzilawo nanya nu siwo gbegbe wo viwo wɔna le Internet dzi o.
Kpɔ nu siwo ɖevi geɖewo lɔ̃a wɔwɔ le Internet dzi kple afɔku siwo ate ŋu anɔ wo me la dometɔ aɖewo ɖa.
Kpɔɖeŋu ade siwo me míedzro la nye Internet dzi wɔna siwo doa dzidzɔ na ɖeviwo egbea la dometɔ aɖewo ko. Ne dzilae nènye la, nu kae nàte ŋu awɔ atsɔ akpɔ viwòwo ta tso Internet dzi fɔkuwo me?—g08 10-E.
E-MAILWO
Nu kae wonye? Wonye nyatakaka siwo woŋlɔna heɖona ɖe ame to elektrɔnikmɔ̃wo dzi.
Nu ka ta wodzɔa dzi na amewo? E-mail nye mɔnu bɔbɔe si mexɔa asi o, si dzi wotona ɖoa nyatakaka ɖe xɔlɔ̃wo kple fometɔwo kaba.
Nu si wòle be nànya. Menye kplamatsedonu dzro koe e-mail siwo wolɔ̃a yɔyɔ be spam, siwo woɖona ɖe ame evɔ mele mɔ kpɔm na wo o la nye o. Zi geɖe la, wohea susu yia amamaɖeɖenuwɔnawo dzi alo ɖea wo fiana gaglã. Mɔfiamewo nɔa wo me siwo biana tso ame si—ɖeviwo siwo mele ɖeke me nyam o hã le eme—be wòalɔ̃ faa ana nyatakaka siwo ku ɖe eɖokui ŋu la ame gblẽkuwo. Ðeko e-mail mawo ŋu ɖoɖo—kple susu be woana nyanya ame si ɖoe ɖa la ŋkubiãtɔe be wòagaɖoe ɖe ye azɔ o gɔ̃ hã—gaɖoa kpe edzi na amea be wozãa e-mail adrɛs la edziedzi, eye esia awɔe be wòayi edzi anɔ nyatakaka siwo ame medi o la ɖom ɖee.
NYATAKAKADZRAÐOƑEWO
Nu kae wonye? Wonye Internet dzi nyatakakadzraɖofe (Web Sites alo Sites Web) siwo nɔa habɔbɔwo, sukuwo, adzɔhawo kple ame ɖekaɖekawo fe ŋkɔ me.
Nu ka tae wodzɔa dzi na amewo? Nyatakakadzraɖofe miliɔn geɖe li siwo naa mɔnu geɖe siwo xexlẽme meli na o la ɖeviwo be woaɖi asi, awɔ numekukuwo, adze xɔlɔ̃wo, afo ha alo videofefewo, alo alé wo ɖe mɔ̃wo dzi.
Nu si wòle be nànya. Ame gblẽku geɖewo zãa nyatakakadzraɖofewo hena taɖodzinu vɔ̃wo gbɔ ɖoɖo. Woɖea gbɔdɔnuwɔnawo fiana gaglãa le nyatakakadzraɖofe siawo dometɔ aɖewo dzi, eye edzɔna bɔbɔe be ame maɖɔŋuɖowo kena ɖe wo ŋu le vome. Esi wobia gbe ɖevi siwo xɔ tso fe 8 va ɖo 16 le United States (États-Unis) la, wo dometɔ 90 le alafa me gblɔ be yewoke ɖe amamaɖeɖenuwɔnawo ŋu le Internet dzi le vome—zi geɖe la, esime wole wofe sukudɔdeasiwo wɔm!
Nyatakakadzraɖofewo nana wònɔa bɔbɔe be woake ɖe nyadzraɖofe siwo doa ɖeviwo fe tsatsadada ɖe ŋgɔ ŋu. Le Canada la, numekuku ɖee fia be ŋutsuvi 1 le 4 me, siwo le sukuxɔ 10 lia kple 11 lia me, siwo wobia gbee la lɔ̃ be yewotsa le nyatakakadzraɖofe mawo tɔgbi dzi, eye esi wònye be Internet dzi tsatsadada va zua numame na ame bɔbɔe ŋutɔ ta la, eme kɔ be eŋutinunyalawo tsi dzi vevie. Nyatakakadzraɖofe siwo woyɔna be pro-ana, siwo kafua “numaɖumaɖu be woanɔ tsralɛ” la hã li. * Eye nyadzraɖofe aɖewo hã li siwo doa fuléle subɔsubɔha fe kɔmama aɖewo kpakple gbe aɖewo koŋ dolawo ɖe ŋgɔ. Nyadzraɖofe bubuwo hã fiaa ale si woawɔ bɔmbwoe, ale si woatsaka aɖinu vovovowoe, kple ale si woawɔ amedzidzedzenuwɔnawoe la amewo. Ŋutasẽnuwɔnawo kple ʋukɔkɔɖi gbɔme fe ɖeɖefiawo bɔ ɖe Internet dzi fefewo me.
CHAT ROOMWO
Nu kae wonye? Wonye tefe aɖe le Internet dzi si ame eve alo esi wu nenema zãna le ɣeyiɣi ɖeka me tsɔ ɖoa dze to nyatakaka siwo woŋlɔ ɖoɖo ɖe wo nɔewo tẽe dzi, zi geɖe la, ekuna ɖe nyati aɖe alo nane koŋ si me wo katã wotsɔ ɖe le ŋu.
Nu ka ta wodzɔa dzi na amewo? Viwò ate ŋu aɖo dze kple ame gbogbo aɖewo siwo medo go kpli ŋkume kple ŋkume kpɔ o, evɔ nane koŋ doa dzidzɔ na wo katã.
Nu si wòle be nànya. Ame gblẽkuwo zãa chat room siawo zi geɖe kple susu be yewoable ɖeviwo nu woawɔ gbɔdɔnuwo le Internet dzi, alo kura be yewoado go kpli wo ŋkume kple ŋkume hena esia wɔwɔ. Bu nu si tefe agbalẽ si nye What in the World Are Your Kids Doing Online? (Nu Ka Wɔm Viwòwo Le Le Internet Dzi?) la ŋlɔlawo dometɔ ɖeka kpɔ esime wònɔ numekuku wɔm tso ale si ame akpɔ eɖokui ta le Internet zazã me ŋu la ŋuti kpɔ. Abe numekuku si wɔm wònɔ fe akpa aɖe ene la, ebua gblɔ le Internet dzi be fe 12 vie yenye. Agbalẽa ka nya ta be: “Enumake ame aɖe bia tso esi be wòazã chat room si dzi yewo ɖeɖe yewoate ŋu aɖo dze le. Ebua gblɔ na amea be yemenya ale si wozãnɛ o, eye yeaɖi xɔlɔ̃ sia si wòdo go tetie nye ma la kpe ɖe eŋu hefia ale si wowɔnɛ lae. Emegbe edoe ɖe egbɔ be alɔ̃ yewoawɔ gbɔdɔnuwo [le Internet la dzi] hã.”
NYAÐOÐO ÐE AME NƆEWO TẼE
Nu kae wonye? Wonye nyatakaka siwo woŋlɔna ɖona ɖe ame nɔewo tẽe kple wo ŋu ɖoɖo enumake le Internet dzi le ame eve alo esiwo wu nenema dome.
Nu ka ta wodzɔa dzi na amewo? Le dzeɖomɔnu sia me la, ame ate ŋu atia ame siwo wòdi be yeaɖo dze kpli la tso yeaɖi xɔlɔ̃ siwo fe ŋkɔwo eya ŋutɔ fo fu ɖi ɖe Internet dzi la me. Eya ta mewɔ nuku o be Canadatɔwo fe numekuku ɖee fia be, sɔhɛ siwo xɔ fe 16 kple fe 17 la dometɔ 84 le alafa me zãa gafofo ɖeka kple edzivɔwo tsɔ nɔa dze ɖom kple wo xɔlɔ̃wo to mɔnu sia dzi gbe sia gbe.
Nu si wòle be nànya. Dzeɖomɔnu sia zazã ate ŋu azu kplamatsedonu na viwò nenye be ele nɛ be wòasrɔ̃ nu alo awɔ nu bubuwo susuhenuwo manɔmee. Gakpe ɖe eŋu la, aleke nàwɔ anya ame siwo viwòa le dze ɖom kpli? Aleke ke wòɖale o, màte ŋu ase nya si gblɔm wole o.
BLOGWO
Nu kae wonye? Wonye ame ŋutɔ fe gbe sia gbe nuwɔnawo ŋuti nyatakakawo dzraɖofe le Internet dzi.
Nu ka ta wodzɔa dzi na amewo? Tefe siawo naa mɔnukpɔkpɔ ɖeviwo woŋlɔa wofe nukpɔsusuwo, nu siwo doa dzidzɔ na wo, kple dɔ siwo wowɔna la ɖe Internet dzi. Zi geɖe la, tefe aɖe nɔa anyi na nyatakaka siawo xlẽlawo be woaŋlɔ wofe nukpɔsusuwo ɖi, eye edoa dzidzɔ na ɖevi geɖewo ŋutɔ ne wokpɔe be ame aɖe kpɔ dzidzɔ ɖe yewofe nuŋlɔɖiawo ŋu.
Nu si wòle be nànya. Ame sia ame ate ŋu axlẽ nyatakaka siwo le tefe siawo. Ðevi aɖewo ʋua go nyatakakawo ku ɖe wofe fomea, wofe suku, alo afi si wofe afe le la ŋu ŋumaɖɔɖotɔe. Nu bubue nye be: Blog siawo ate ŋu agblẽ ŋkɔ nyui si le ame si la ŋu, ame si tɔe blog la nye gɔ̃ hã. Le kpɔɖeŋu me, dɔtɔ aɖewo nɔa te ɖe nyatakaka siwo le ame si le dɔ dim le wo gbɔ la fe blog me dzi tsoa nya me ne yewoaxɔe ɖe dɔa me.
INTERNET DZI HAHOO KADODOWO
Nu kae wonye? Wonye Internet dzi nyatakakadzraɖofe siwo ɖeviwo ate ŋu aʋu ɖe woawo ŋutɔwo fe ŋkɔ me, eye wonye afi siwo woate ŋu afo wofe fotowo, videowo, kple blogwo nu fu ɖo.
Nu ka ta wodzɔa dzi na amewo? Ne ɖevi aɖe ʋu Nyatakakadzraɖofe sia ɖe ye ŋutɔ fe ŋkɔ me la, enaa mɔnukpɔkpɔe wònɔa nyatakaka siwo ana amewo nanya nu tso eŋu la ŋlɔm ɖe afi ma. Ðeviwo toa kadomɔnu sia dzi kena ɖe yeaɖi xɔlɔ̃ yeye geɖewo ŋu.
Nu si wòle be nànya. Nyɔnuvi aɖe si ŋkɔe nye Joanna, gblɔ be: “Nyatakakadzraɖofe siawo tɔgbi le abe Internet dzi hadomefufofo ene. Ame aɖewo siwo ŋu ŋɔdzi le ale gbegbe hã ate ŋu akpɔ gome le eme.” Ðeviwo kple ame tsitsi gblẽkuwo ate ŋu awɔ nyatakaka siwo ame na tso eɖokui ŋu ɖe tefe siawo la ŋu dɔ le mɔ gbegblẽ nu. Esia tae Parry Aftab, si nye Internetŋutinunyala la yɔ nyatakakadzraɖofe siawo be “ɖevi gbɔ dɔlawo fe asiɖife.”
Gakpe ɖe eŋu la, gotagomenu koe xɔlɔ̃dzedze le Internet dzi nyena. Ðevi aɖewo lia kɔ ame gbogbo aɖewo siwo womedo go ŋkume kple ŋkume kpɔ o fe adrɛswo ɖe wofe Nyatakakadzraɖofe kple susu be yewoadze ame xɔŋkɔwo le ame siwo aʋu yewofe Nyatakakadzraɖofea la ŋkume. Candice Kelsey ŋlɔ ɖe efe agbalẽ si nye Generation MySpace me be nya la koe nye be, “wonɔa te ɖe ame gbogbo si gbegbe lɔ̃ ame fe nya dzi tsoa nya me le asixɔxɔ si le eŋu ŋuti.” Eŋlɔ kpee be: “Ame ɖokui tsɔtsɔ ɖo asii fe mɔnu sia va na mía viwo va zu ko abe nane si ŋu asixɔxɔ mele o ene, eye wònana wonɔa kutri kum vevie be yewoana asixɔxɔ nanɔ yewo ŋu bene yewoate ŋu adze xɔlɔ̃wo fũu.” Eya ta agbalẽ si nye What in the World Are Your Kids Doing Online? (Nu Ka Wɔm Viwòwo Le Le Internet Dzi?) bia nya sia si sɔ nyuie be: “Aleke wòate ŋu anya wɔe be ɖevi siwo wòhiã na be woatu nublanuikpɔkpɔ kple veveseɖeamenu ɖo la nate ŋu atu nɔnɔme mawo ɖoe esime eletronikmɔ̃wo zazã wɔe be wodoa go ame gbogbowo, eye kasia, woɖia gbɔ wo ɖekematsɔlemetɔe?”
[Etenuŋɔŋlɔ]
^ mm. 13 Pro-ana nyatakakadzraɖofewo kple habɔbɔ geɖewo gblɔna be yewomekafua numaɖumaɖu be woanɔ tsralɛ o. Gake wo dometɔ aɖewo gblɔna be ame ŋutɔ fe tiatiae agbenɔnɔ sia fomevi nye, ke menye dɔlélee o. Nyatakakadzraɖofe siawo fe numedzrofewo li siwo naa nyatakaka ku ɖe ale si ame awɔ aɣla efe kpekpeme ŋutɔŋutɔ kple ale si wòana efe numaɖumaɖu ɖe ɖoɖo nu nanɔ ɣaɣla ɖe edzilawo.
[Nya si ɖe dzesi si le axa 4]
Le India la, ale si ɖevi geɖewo va te Internet zazã la wɔe be Internet zãlawo fe xexlẽme va le dzidzim ɖe edzi kabakaba—edzina ɖe edzi abe 54 ɖe alafa ɖe sia ɖe dzi ene le fe ɖeka me
[Nya si ɖe dzesi si le axa 7]
“Dzilawo ate ŋu asusui be mɔnu bɔbɔe si mexɔ asi o, si dzi ɖeviwo ato aɖo dze kple wo xɔlɔ̃wo kpakple fometɔwo la koe Web cam (videoɖemɔ̃ si wotsiãna ɖe kɔmpiuta ŋu la) nye, gake ame gblẽkuwo ya kpɔnɛ be enye mɔnu nyui aɖe si dzi yewoato ado ka kple ɖeviwo le keke wofe xɔdɔme gɔ̃ hã.”—Robert S. Mueller III, Dukɔ Ƒe Hlɔ̃nyamekufe fe amegã


c: text/html

text: 2 Nɔvinyewo, ɖe mielé míafe ŋutikɔkɔe fe Afetɔ Yesu Kristo dzi xɔxɔ se me ɖe asi hafi gaɖe mɔ ɖe ameŋkumekpɔkpɔ ŋua?+2 Elabena ne ame aɖe do sikasigɛwo eye wòle awu xɔasiwo me va miafe fufofe, eye ame dahe aɖe hã le awu foɖi me va la,3 ɖe ame si do awu xɔasi la fe nu nyoa mia ŋu, ale be miegblɔna be, “Va nɔ anyi ɖe tefe nyui sia,” eye miegblɔna na ame dahea ya be, “Wò la, nɔ tsitrenu,” alo, “Nɔ anyi ɖe afi ma le nye afɔɖodzinu te” mahã?+4 Ne nenemae la, ɖe miele vovototo dem mia nɔewo dome,+ eye miezu ʋɔnudrɔ̃lawo hele afia gbegblẽwo tsom oa?+5 Nɔvinye lɔlɔ̃tɔwo, mise nya sia. Ðe Mawu metia ame siwo nye ame dahewo le xexea fe nukpɔkpɔ nu, be woanye kesinɔtɔwo le xɔse me+ kple domenyilawo le Fiaɖufe si ŋugbe wòdo na ame siwo lɔ̃nɛ la me oa?+6 Ke miawo miedo vlo ame dahe la. Menye kesinɔtɔwoe tea mi ɖe anyi,+ eye wohea mi yia ʋɔnui oa?7 Ðe menye woawoe gblɔa busunya ɖe ŋkɔ nyui si woyɔ na mi la ŋuti oa?8 Ke azɔ, ne miewɔa fiasedede la dzi abe ale si ŋɔŋlɔ la gblɔe ene be, “Lɔ̃ hawòvi abe wò ŋutɔ ɖokuiwò ene”+ la, ekema miewɔe nyuie.9 Ke ne miekpɔa ame ŋkume la,+ ekema miele nu vɔ̃ wɔm, eye se la bu fɔ mi be mienye sedzidalawo.+10 Elabena ame si wɔa Se la katã dzi, gake wòdana le efe nudidi ɖeka dzi la, eda wo katã dzi.+11 Elabena ame si gblɔ be: “Mègawɔ ahasi o”+ la kee gblɔ be: “Mègawu ame o.”+ Ke ne mèwɔa ahasi o, gake nèwua ame la, ekema èzu sedzidala.12 Miyi edzi mianɔ nu fom eye mianɔ nu wɔm abe ame siwo woatsɔ ablɔɖedukɔ fe se* adrɔ̃ ʋɔnui ene.+13 Elabena ame si mekpɔa nublanui na ame o la, womakpɔ nublanui nɛ le ʋɔnudɔdrɔ̃ me o.+ Nublanuikpɔkpɔ ɖua ʋɔnudɔdrɔ̃ dzi.14 Nɔvinyewo, viɖe kae wònye ne ame aɖe gblɔna be xɔse le ye si, evɔ dɔwɔwɔ ya mele esi o?+ Ðe xɔse ma ate ŋu axɔe ɖe agbea?+15 Ne nɔviŋutsu alo nɔvinyɔnu aɖewo li, awu mele wo si o* eye nuɖuɖu si asu na wo le ŋkekea me hã mele wo si o,16 evɔ mia dometɔ aɖe gblɔ na wo be, “Miheyi le ŋutifafa me; dzo naɖo lãme na mi, eye miɖu nu miaɖi fo,” ke miena nu siwo hiã wofe ŋutilã la wo o ɖe, viɖe kae wònye?+17 Nenema kee xɔse hã, ne dɔwɔwɔ mekpe ɖe eŋu o la, enye nu kuku.+18 Ke ame aɖe agblɔ be: “Xɔse le asiwò, eye dɔwɔwɔwo le nye hã asinye. Fia wò xɔse si ŋu dɔwɔwɔ mekpe ɖo o lam, eye nye hã mafia nye xɔse la wò to nye dɔwɔwɔwo me.”19 Èxɔe se be Mawu ɖeka koe li ɖe? Èwɔe nyuie. Gbɔgbɔ vɔ̃wo hã xɔe se, eye wodzona nyanyanya.+20 Ke wò, ame gbɔlo, ɖe nèdi be yeanya be xɔse dɔwɔwɔ manɔŋui meɖea vi aɖeke oa?21 Ðe womebu mía fofo Abraham ame dzɔdzɔe to dɔwɔwɔ me, esi wòtsɔ via Isak na le vɔsamlekpui la dzi oa?+22 Èkpɔe be efe xɔse zɔ aduadu kple efe dɔwɔwɔwo, eye efe dɔwɔwɔwo na efe xɔse la de blibo;+23 ale ŋɔŋlɔ la va eme, si gblɔ be: “Abraham xɔ Yehowa* dzi se, eye wobui dzɔdzɔenyenye nɛ,”+ eye woyɔe be Yehowa* xɔlɔ̃.+24 Miekpɔe be wobua ame be ele dzɔdzɔe to dɔwɔwɔwo me, ke menye to xɔse ɖeɖe ko me o.25 Ðe menye nenema kee wobu Rahab, gbolo la, hã ame dzɔdzɔe to dɔwɔwɔwo me, esi wòxɔ ame dɔdɔawo nyuie hena woto mɔ bubu dzo oa?+26 Ɛ̃, ale si ŋutilã gbɔgbɔ manɔmee nye nu kuku la,+ nenema kee xɔse dɔwɔwɔ manɔŋui hã nye nu kuku.+

robotstxt: allowed

filter: keep


text:
Ðe Mawu Di Be Nàzu Kesinɔtɔa?
Biblia Ƒe Nukpɔsusu
Ðe Mawu Di Be Nàzu Kesinɔtɔa?
“Mawu na tɔtrɔ yeye va nye agbe me! Etefe madidi o, mazu kesinɔtɔ gã aɖe!”
“Medi be mazu kesinɔtɔ gã aɖe elabena Mawu kple mawudɔlawo katã di be mazu kesinɔtɔ.”
“Mawu na ŋusẽ mí be míakpɔ kesinɔnuwo.”
‘Bibliae na nu le edzi dzem nam.’
NYA mawo ɖe nukpɔsusu si subɔsubɔha geɖe dona ɖe ŋgɔ be ŋutilãmenudzedziname nye Mawu fe yayra fe kpeɖodzi la fia. Wogblɔna be ne èwɔa nu nyui la, Mawu ana ŋutete wò be kesinɔnu geɖe nasu asiwò le agbe sia me eye wòagaɖo etefe na wò le etsɔ si gbɔna hã me. Dzixɔse sia bɔ ŋutɔ, eye agbalẽ siwo doa susu sia ɖe ŋgɔe nye esiwo woflena wu. Gake ɖe “nudzedziname fe mawunyagbɔgblɔ” sia wɔ ɖeka kple Biblia fe nufiafia?
Kakaɖedzitɔe la, mía Wɔla, si Biblia yɔ be “Mawu dzidzɔtɔ” la, di be míakpɔ dzidzɔ eye eme nanyo na mí le agbe me. (1 Timoteo 1:11; Psalmo 1:1-3) Tsɔ kpe ɖe eŋu la, eyraa ame siwo wɔa efe lɔlɔ̃nu. (Lododowo 10:22) Gake egbea le míawo gome la, ɖe yayra ma fia ko be nu nadze edzi na mí le ŋutilã mea? Míeva sea biabia sia gɔme nyuie wu ne míenya ɣeyiɣi si me míele le Mawu fe tameɖoɖo fe ɖoɖowo nu.
Kesinɔtɔzuɣie Nye Esia?
Le blema ɣeyiɣiwo me la, Yehowa Mawu yra esubɔla aɖewo kple ŋutilãmekesinɔnuwo, eye esia fe kpɔɖeŋu ɖedzesi aɖewoe nye Hiob kple Fia Salomo. (1 Fiawo 10:23; Hiob 42:12) Ke hã, ŋutilãmenu ʋɛ aɖewo koe nɔ Mawu vɔ̃la bubuwo abe Yohanes Amenyrɔɖetsimela kple Yesu Kristo ene si. (Marko 1:6; Luka 9:58) Nu kae esia fia mí? Le Biblia fe nya nu la, Mawu wɔa nu kple esubɔlawo le ɖekawɔwɔ me kple tameɖoɖo si le esi le ɣeyiɣi aɖe koŋ me la nu. (Nyagblɔla 3:1) Aleke gɔmeɖose ma ka mí egbeae?
Biblia fe nyagblɔɖiwo ɖee fia be míele “nuɖoanyi sia fe nuwuɣi” alo egbexexea fe “ŋkeke mamlɛawo” me. Nu siwo aɖe dzesi le ŋkeke siawo mee nye aʋawɔwɔ, dɔléle, dɔwuame, anyigbaʋuʋu kple hadomegbenɔnɔ fe gbegblẽ—nu siawo te fuɖeɖe na amefomea le mɔ si tɔgbi medzɔ kpɔ o nu tso keke fe 1914 me ke. (Mateo 24:3; 2 Timoteo 3:1-5; Luka 21:10, 11; Nyaɖeɖefia 6:3-8) Kpuie ko la, xexe sia le abe tɔdziʋu aɖe si gbã eye etefe madidi o wòanyrɔ keŋkeŋ ene! Le nu si nyatefenya siawo ɖe fia nu la, ɖe susu anɔ eme be Mawu natsɔ ŋutilãmenuwo ayra esubɔla ɖe sia ɖea, alo ɖe tameɖoɖo aɖe si le vevie wue le Mawu si na mía?
Yesu Kristo tsɔ míafe ɣeyiɣia sɔ kple Noa fe ŋkekeawo. Yesu gblɔ be: “Ale si wowɔ le ŋkeke mawo me do ŋgɔ na tsiɖɔɖɔa, wonɔ nu ɖum, nɔ nu nom, ŋutsuwo nɔ srɔ̃ ɖem, eye wonɔ nyɔnuwo tsɔm na be woaɖe, va se ɖe ŋkeke si dzi Noa ge ɖe aɖakaʋu la me, eye wometsɔ ɖeke le eme o, va se ɖe esime tsiɖɔɖɔa va, eye wòkplɔ wo katã yii la, nenema kee Amegbetɔvi la fe anyinɔnɔ hã anɔ.” (Mateo 24:37-39) Yesu gatsɔ míafe ɣeyiɣia sɔ kple Lot fe ŋkekeawo hã. Lot fe afelika siwo nɔ Sodom kple Gomora la nɔ ‘nu ɖum, nɔ nu nom, nɔ nu flem, nɔ nu dzram, henɔ xɔ tum.’ Yesu gblɔ kpee be: “Gake le ŋkeke si dzi Lot do go tso Sodom la, dzo kple dzokpe dza tso dzifo va tsrɔ̃ wo katã. Nenema kee wòanɔ le ŋkeke ma si dzi woaɖe Amegbetɔvi la ɖe go afia la dzi.”—Luka 17:28-30.
Le nyatefe me la, naneke megblẽ le nuɖuɖu, nunono, srɔ̃ɖeɖe, nufefle kple nudzadzra ŋu o. Nu si me afɔkua le ye nye be míafo mía ɖokuiwo ɖe nu mawo me ale gbegbe be míagakpɔ ale si gbegbe nuwɔwɔ kpata hiã le ɣeyiɣi siawo me la adze sii o. Eya ta bia ɖokuiwò be, ‘Ðe wòanye dɔmenyonyo be Mawu natsɔ nu siwo tututu akpɔ ŋusẽ ɖe míafe agbe dzi ahana míafe susu nadzo le nu si le vevie wu dzi la ayra mía?’ * Kura o, ke boŋ anye nugbegblẽ le mía ŋu. Menye aleae lɔlɔ̃ fe Mawu la wɔa nui o!—1 Timoteo 6:17; 1 Yohanes 4:8.
Agbeɖeɣie Nye Esia!
Le amefomea fe ŋutinya fe ɣeyiɣi vevi sia me la, wode dɔ aɖe si hiã kpata la asi na Mawu fe amewo. Yesu gblɔ be: “Woaɖe gbefã fiaɖufe ŋuti nya nyui sia le anyigba blibo la katã dzi, be wòanye ɖaseɖiɖi na dukɔwo katã, eye ekema nuwuwu la ava.” (Mateo 24:14) Yehowa Ðasefowo tsɔ nya sia nya vevii. Le susu sia ta la, wodea dzi fo na wofe afelikawo be woasrɔ̃ nu tso Fiaɖufe ma kple nu siwo Mawu di tso mía si hena agbe mavɔ kpɔkpɔ la ŋu.—Yohanes 17:3.
Ke hã, Mawu mebia tso esubɔla wɔnutefewo si be woanɔ nuteameɖokui fe agbe o. Ke boŋ edi be woakpɔ ŋudzedze ɖe agbemenuhiahiã veviwo ŋu ale be woate ŋu alé fɔ ɖe ye subɔsubɔ ŋu. (Mateo 6:33) Ne wowɔe alea la, eya hã akpɔ wofe ŋutilãmenuhiahiãwo gbɔ na wo. Hebritɔwo 13:5 gblɔ be: “Mina miafe agbenɔnɔ navo tso galɔlɔ̃ me, eye nu siwo le mia si fifia la nadze mia ŋu. Elabena [Mawu gblɔ] be: ‘Nyemaɖe asi le ŋuwò gbeɖe o, eye nyemagblẽ wò ɖi hã akpɔ o.’”
Mawu ana nya siawo nava eme le mɔ ɖedzesi nu ne ekpɔ esubɔla vavãwo fe “ameha gã aɖe” ta tso egbegbe nuɖoanyi sia tsɔtsrɔ̃ me eye wòana woage ɖe ŋutifafa xexe yeye si me nudzedziname vavãtɔ anɔ la me. (Nyaɖeɖefia 7:9, 14) Yesu gblɔ be: “Meva be woakpɔ agbe, eye be woakpɔe wòasɔ gbɔ.” (Yohanes 10:10) Be ‘woakpɔ agbe wòasɔ gbɔ’ mefia be ŋutilãmenunɔamesi geɖe nasu ame si fifia o, ke boŋ, efia agbe si nuwuwu manɔe na o fe amesisusu le Paradiso me le Mawu fe Fiaɖufea fe dziɖuɖu te.—Luka 23:43.
Mègaɖe mɔ woatsɔ yeaɖi nudzedziname fe mawunyagbɔgblɔ, si le nyatefe me la, wònye nu si hea ame fe susu ɖa le nu vavã la dzi, able wò o. Ðe esia tefe la, wɔ ɖe Yesu fe nuxlɔ̃ame sia si me lɔlɔ̃ le dzi, si gblɔ be: “Mikpɔ mia ɖokui dzi nyuie, be nu tsu ɖuɖu kple aha tsu nono kple agbe me dzimaɖitsitsiwo nagate miafe dzi ɖe to gbeɖe o, ne ŋkeke ma nagava lili mi abe mɔ ene o.”—Luka 21:34, 35.—g09 05-E.
[Etenuŋɔŋlɔ]
^ mm. 13 Abe ale si wònɔ le fe alafa gbãtɔ me ene la, kesinɔnuwo le Kristotɔ wɔnutefe aɖewo si egbea. Ke hã, Mawu xlɔ̃ nu wo be woagaɖo ŋu ɖe wofe kesinɔnuwo ŋu loo alo aɖe mɔ woakpɔ ŋusẽ ɖe wo dzi o. (Lododowo 11:28; Marko 10:25; Nyaɖeɖefia 3:17) Míeɖanye kesinɔtɔwo alo ame dahewo o, ele be mí katã míalé fɔ ɖe Mawu fe lɔlɔ̃nu wɔwɔ ŋu.—Luka 12:31.
ÈBU NYA SIA ŊU KPƆA?
▪ Nu ka fe ɣeyiɣi mee míele fifia?—Mateo 24:14.
▪ Biblia me nudzɔdzɔ kawoe Yesu tsɔ míafe ɣeyiɣia sɔ kplii? —Mateo 24:37-39; Luka 17:28-30.
▪ Nu kae wòle be míafo asa na ne míedi be míakpɔ agbe mavɔ?—Luka 21:34.
[Nya si ɖe dzesi si le axa 11]
Le nyatefe me la, yeaɖi nudzedziname fe mawunyagbɔgblɔ nye nu si hea ame fe susu ɖa le nu vavã la dzi


text: 3 Eya ta nɔviwo, nyemete ŋu fo nu na mi abe ame siwo tsi le gbɔgbɔ me ene o,+ ke boŋ abe ŋutilãmemewo ene, abe vidzĩwo+ le Kristo me ene.2 Mena notsi mi mieno, ke menye nuɖuɖu sesẽ o, elabena miesẽ ŋu nyuie ɣemaɣi o. Le nyatefe me la, miesẽ ŋu nyuie fifia hã o,+3 elabena ŋutilãmemewo ko mieganye.+ Esi ŋuʋaʋã kple dzre le mia dome la, ɖe menye ŋutilãmemewoe mieganye,+ eye miegale zɔzɔm abe ame bubuwo ke ene oa?4 Elabena ne ame aɖe be, “Paulo tɔe menye,”+ eye ame bubu be, “Apolo tɔe nye ya menye” la, ekema menye ɖe miele nu wɔm abe ame bubuwo ke ene oa?5 Evɔ ɖe, ame kae nye Apolo? Eye ame kae nye Paulo? Subɔla+ siwo dzi mieto zu xɔsetɔwoe wonye, abe ale si Afetɔ la dee asi na ame sia ame ene.6 Medo nu,+ Apolo de tsii,+ ke Mawue nana wòtsina,7 ale be ame si do nu la menye naneke o, eye ame si de tsii hã menye naneke o, ke Mawu, ame si nana wòtsina la boŋ.+8 Ame si doa nu kple ame si dea tsii la wosɔ,* ke ame sia ame axɔ eya ŋutɔ fe fetu le efe agbagbadzedze nu.+9 Elabena Mawu fe hadɔwɔlawo míenye. Miawoe nye Mawu fe agble si dem wòle, Mawu fe xɔtutu.+10 Le Mawu fe amenuveve la ta la, meɖo xɔ gɔme anyi+ abe xɔtula bibi* ene, ke ame bubu le etum ɖe edzi. Gake ame sia ame nakpɔ ale si wòle etum ɖe edzii la gbɔ nyuie.11 Elabena ame aɖeke mate ŋu aɖo gɔmeɖoanyi bubu aɖeke wu esi li xoxo, si nye Yesu Kristo o.+12 Ke ne ame aɖe tsɔ sika, klosalo, kpe xɔasiwo, ati, bè, alo gbe tui ɖe gɔmeɖoanyia dzi la,13 ame sia ame fe dɔwɔwɔ ava dze fãa woakpɔ, elabena ŋkeke la aɖee afia, elabena dzoe woatsɔ aɖee afia;+ eye dzo la ŋutɔ ado xɔ si fomevi ame sia ame tu la kpɔ.14 Ne ame aɖe fe xɔ si wòtu ɖe edzi la tsi anyi la, axɔ fetu;15 ne ame aɖe fe dɔ fiã la, ke nu abu nɛ, ke woaɖe eya ŋutɔ ya; gake anɔ abe dzo mee woɖee tsoe ene.16 Ðe mienyae be Mawu fe gbedoxɔe mienye,+ eye Mawu fe gbɔgbɔ la le mia me oa?+17 Ne ame aɖe gblẽ Mawu fe gbedoxɔ la dome la, Mawu atsrɔ̃ eya hã; elabena Mawu fe gbedoxɔ la le kɔkɔe, eye miawoe nye gbedoxɔ ma.+18 Ame aɖeke nagable eɖokui o: Ne mia dometɔ aɖe susu be yenye nunyala le nuɖoanyi* sia me la, nezu bometsila, ale be wòazu nunyala.19 Elabena xexe sia me nunya nye bometsitsi le Mawu gbɔ; elabena woŋlɔ ɖi be, “Eléa nunyalawo le woawo ŋutɔwo fe ayedzedze me.”+20 Eye wogaŋlɔ ɖi be: “Yehowa* nya be nunyalawo fe tamebubuwo nye dzodzro.”+21 Eya ta ame aɖeke megafo adegbe le amewo ŋuti o; elabena nuwo katã nye mia tɔ,22 eɖanye Paulo, Apolo, alo Kefas*+ o, eɖanye xexea o, eɖanye agbe alo ku o, eɖanye nu siwo li fifia alo nu siwo gbɔna o, nuwo katã nye mia tɔ;23 ke miawo hã mienye Kristo tɔ;+ ke Kristo hã nye Mawu tɔ.


text:
AIDS Kaka ɖe Afrika
AIDS Kaka ɖe Afrika
“Afɔku gã dziŋɔ aɖe dze ŋgɔ mí le míafe ɣeyiɣia me.”
NYA siawo si Stephen Lewis, Dukɔ Ƒofuawo fe amedɔdɔ tɔxɛ si léa ŋku ɖe HIV/AIDS nyawo ŋu le Afrika gblɔ la, ɖe alesi gbegbe ame geɖe le vɔvɔ̃m ɖe AIDS ta le Afrika Sahara Dzogbe fe anyiehe la fia.
Nu geɖewoe na HIV le kakam ɖe Afrika. Eye AIDS dzi kuxi bubuwo hã ɖe edzi. Zi geɖe la, nɔnɔme siwo yia edzi le Afrika dukɔ geɖewo kple xexeame fe akpa bubu siwo AIDS le ta kekem le me la tso nusiwo gbɔna gbɔ.
Agbenyuimanɔmanɔ. Esi wònye gbɔdɔdɔ me koŋue woxɔa HIV dɔlékuia le ta la, agbegbegblẽnɔnɔ enye nu ɖeka si na dɔlélea le dzidzim ɖe edzi kabakaba. Ke hã ame geɖewo susuna be menyo be woafoe ɖe amesiwo meɖe srɔ̃ o nu be woatsri gbɔdɔdɔ o. Francois Dufour ŋlɔ ɖe nyadzɔdzɔgbalẽ si nye The Star si wotana le Johannesburg, South Africa, me be: “Nuxɔxlɔ̃ fewuiviwo be woatsri gbɔdɔdɔ ɖeɖeko makpɔ nyaa gbɔ o. Wokpɔa alesi wodi be woanɔ kple alesi wodi be woawɔ nui fe kpɔɖeŋuwo siwo nyɔa gbɔdɔdɔ ɖe wo me gbesiagbe.”
Edze abe sɔhɛwo fe agbenɔnɔ le kpe ɖom numekuku sia dzi ene. Le kpɔɖeŋu me, numekuku aɖe si wowɔ le dukɔ aɖe me ɖee fia be sɔhɛ siwo xɔ tso fe 12 va ɖo 17 fe akpa etɔ̃lia lɔfo kpɔ gome le gbɔdɔdɔ me.
Wogblɔ be ame gbɔ dɔdɔ sesẽe nye kuxi gã aɖe le South Africa dukɔa me. Johannesburg fe nyadzɔdzɔgbalẽ si nye Citizen ka nya ta be: “Ebɔ eye wònye nusi ɖea fu na nyɔnuwo kple vevietɔ ɖeviwo wu dɔléle bubu ɖesiaɖe le dukɔ sia me.” Nyati ma ke gagblɔ be: “Ðeviwo gbɔ dɔdɔ sesẽe dzi ɖe edzi zi gbɔ zi eve le ɣeyiɣi siawo me . . . Edze abe anye aʋatsodzixɔse si nye be ne amesi ŋu HIV dɔlékui le la dɔ ɖetugbi leafe gbɔ sesẽe la akpɔ hayahaya gbɔe wòtsona ene.”
Nulɔdɔ. Wolɔa nu kabakaba ŋutɔ le nuto sia me. South African Medical Journal gblɔ be: “Alesi nulɔdɔ bɔe na be HIV-1 dɔlékui fe afɔkudzedze nu sẽ ɖe dzi zi gbɔ zi 2 va ɖo 5.”
Ahedada. Afrika dukɔ geɖe le fu kpem le ahedada ta eye nɔnɔme sia wɔe be AIDS te ŋu le ta kekem. Nusiwo wobuna be wonye nu bɔbɔ le dukɔ deŋgɔwo me la mele dukɔ dahe akpa gãtɔ me o. Elektrik mele nuto gã geɖewo me o eye womekpɔa tsi nyui hã nona o. Lɔrimɔwo mede ame dzi le kɔfenutowo me o eye mele tefe aɖewo ya kura o. Nutoa me nɔla geɖe mekpɔa nu nyui ɖuna o, eye kɔdzi ʋɛ aɖewo koe li.
AIDS hea asitsadɔ kple adzɔnuwɔfewo fe dɔwɔnawo ɖe megbe. Alesi dɔwɔla geɖewo le dɔa lém na be dɔwɔwɔ yi to le tomenukufewo. Wo dometɔ aɖewo le ŋugble dem le mɔ̃ siwo woazã le dɔ aɖewo wɔwɔ me ale be woaxɔ ɖe ameawo tefe ŋu. Wobu akɔnta le fe 2000 me be dɔwɔla siwo xɔ AIDS dɔlélea dzi ɖe edzi zi gbɔ zi eve kloe le platinum-kufe aɖe, eye dɔwɔla siwo fe xexlẽme anɔ 26 le alafa me ye xɔ dɔa.
Nɔnɔme wɔnublanui si AIDS hena vɛ fe ɖe enye be, enaa ɖevi gbogbo aɖewo va zua tsyɔ̃eviwo ne wo dzilawo trɔ megbe. Tsɔ kpe ɖe dzilawo fe ku kple gakuxiwo ŋu la, ele be ɖevi siawo nakpe akɔ kple vlododo si kpena ɖe AIDS ŋu. Zi geɖe la, nu meva nɔa fometɔwo alo nutoa me tɔwo si woatsɔ akpe ɖe wo ŋu o alo womadi be yewoakpe ɖe wo ŋu o. Tsyɔ̃evi geɖewo dzudzɔa sukudede. Wo dometɔ aɖewo trɔna ɖe gbolowɔwɔ ŋu si nana be dɔlélea gakakana ɖe edzi. Ðoɖo le dukɔ geɖe alo habɔbɔ nɔɖokuisi aɖewo si siwo dzi wotona naa kpekpeɖeŋu tsyɔ̃evi siawo.
Manyamanya. Ame gbogbo siwo xɔ HIV dɔlékuia menya be yewoxɔe o. Wo dometɔ geɖe medina be woado yewo akpɔ o le ŋukpe si wòava nye na wo ta. Dukɔ Ƒofuawo fe HIV/AIDS Ðekawɔɖoɖo (UNAIDS) gblɔ be: “Ate ŋu adzɔ be woate nu amesiwo ŋu wosusu be HIV dɔlékuia le la le atikewɔfe, le afe si me woanɔ kple dɔwɔɖui kpɔkpɔ me, wo xɔlɔ̃wo kple hatiwo agbe wo, eye woagbe nugblẽfexeɖoɖo wɔwɔ na wo, alo be woate dukɔ bubu me yiyi fe mɔnukpɔkpɔ wo.” Wowu wo dometɔ aɖewo gɔ̃ hã esi wokpɔ HIV dɔlékuia le wo ŋu.
Dekɔnuwo. Le Afrika dekɔnu geɖewo me la, nyɔnu mekpɔ mɔ abia gbe srɔ̃a ku ɖe nyɔnu bubu gbɔ dede ŋu o, alo mekpɔ mɔ ate srɔ̃nuae o, alo ado nusi woawɔ be woanɔ dedie le gbɔdɔdɔnyawo me fe susu ɖa o. Edzena le dekɔnu geɖewo me be womenya nu geɖe tso AIDS ŋu o eye womelɔ̃na ɖe edzi be eli hã o. Le kpɔɖeŋu me, wote ŋu gblɔna be adzewo gbɔe dɔlélea tso, eye wodia kpekpeɖeŋu tso dzotɔwo gbɔ.
Dɔléle gbɔkpɔnuwo fe anyimanɔmanɔ. Wozã dɔléle gbɔkpɔnu ʋɛ siwo li wòglo xoxo eye AIDS na wogale wo zãm ɖe edzi wu. Dɔnɔkɔdzi gã eve ka nya ta be HIV dɔlékui le dɔnɔ siwo yewoxɔ ɖe kɔdzi fe afã ŋu. Dɔnɔdzikpɔlagã si le kɔ aɖe dzi le KwaZulu-Natal gblɔ be, le dɔnɔdzikpɔfe fe akpa si yele dɔ wɔm le me la, amesiwo mlɔa dɔnɔxɔawo me la gbɔ edzi alafa memama 140. Ɣeaɖewoɣi la, ele na dɔnɔ eve be woamlɔ abati ɖeka dzi, eye etɔ̃lia namlɔ wo gbɔ le anyigba!—South African Medical Journal.
Togbɔ be nɔnɔmea wɔ nublanui le Afrika alea hã la, nusiwo le edzi yim fia be nɔnɔmea agate ŋu agblẽ ɖe edzi kura wu. Peter Piot si nye UNAIDS dɔdzikpɔlagã gblɔ be: “Dɔvɔ̃a mekpɔ kplɔ mí ɖo afia aɖeke haɖe o.”
Míekpɔe be wole agbagba dzem le dukɔ aɖewo me be woalé dɔlélea nu. Eye esia nye zi gbãtɔ si Dukɔ Ƒofuawo fe Sewɔtakpekpe wɔ takpekpe tɔxɛ aɖe ku ɖe HIV/AIDS ŋu le June 2001 me. Ðe agbagba siwo dzem amegbetɔwo le ana woakpɔ dzidzedzea? Ɣekaɣie woava tsi AIDS dɔvɔ̃a fe kaka nu?
[Aɖaka/Nɔnɔmetata si le axa 5]
AIDS-TIKE SI NYE NEVIRAPINE KPLE EƑE KUXI LE SOUTH AFRICA
Nukae nye nevirapine? Nyadzɔdzɔŋlɔla Nicole Itano gblɔ be enye “atike si wɔa avu kple dɔlékui vɔ̃ɖi aɖewo si wodo kpɔ hekpɔ be ate ŋu aɖiɖi AIDS dɔlékui si [atso vidada me] age ɖe vidzĩa me fe ŋusẽ nu va ɖo afã lɔfo.” Atikewɔfe aɖe si le Germany tsɔe ɖo eɖokui dzi be yeanɔ atikea ɖom ɖe South Africa femaxee fe atɔ̃. Ke hã dziɖuɖua gbe nunanaa xɔxɔ ʋuu va ɖo August 2001. Nuka gbɔe wòtso?
HIV dɔlékuia xɔla miliɔn 4.7 ye le South Africa, eye xexlẽme sia gbɔ esiwo le xexeame dukɔ bubu ɖesiaɖe me tɔ ŋu. Woka nya ta le February 2002 le The Economist, si nye nyadzɔdzɔgbalẽ si wotana le London, me be South Africa Dukplɔla Thabo Mbeki “meka ɖe nukpɔsusu nyanyɛ si nye be HIV dɔlékui ye hea AIDS dɔlélea vɛ la dzi o,” eye “ele vɔvɔ̃m le nusi AIDS-tikea ate ŋu agblẽ, efe nyonyome, kple nenye be AIDS-tikee wònye vavã ŋu. Mede se ɖe wo nu ya o, gake eɖea dzi le South Africa ɖɔktawo fo le ezazã me.” Nukatae wotsi dzi ɖe nya sia ŋu vevie alea? Elabena le vidzĩ siwo wodzina le South Africa fe sia fe dome la, HIV dɔlékuia nɔa wo dometɔ akpe geɖe ŋu, eye ele funɔ alafa memama 25 ŋu.
Le nukpɔsusu masɔmasɔ siawo ta, wotsɔ nya ɖe dziɖuɖua ŋu le ʋɔnudrɔ̃fe be woafo nya ɖe enu be wòama nevirapine la. South Africa fe Dukplɔsetakpɔʋɔnudrɔ̃fea gblɔ efe nukpɔsusu le April 2002. Ravi Nessman fe nya si wòŋlɔ ɖe nyadzɔdzɔgbalẽ si nyeThe Washington Post me gblɔ be ʋɔnudrɔ̃fea tso nya me be “ele be dziɖuɖua nama atikea ɖe atikewɔfe siwo woate ŋu akpɔ ameawo gbɔ le.” Esi South Africa dziɖuɖua va nɔ atikea mam ɖe tefe tiatia 18 be wòatsɔ ado alesi efe dɔwɔna ava nɔ kpɔ la, dzi va ɖo funɔ siwo katã xɔ HIV dɔlékuia le dukɔa me la fo ɖe nyametsotso yeye sia ta.
[Aɖaka/Nɔnɔmetata si le axa 6]
DƆLÉKUI DZEAYE SIWO DZEA LÃMENUGBAGBEVI DZI
Na míalé ŋku ɖe dɔlékui si tsia ŋutilã fe avuwɔwɔ kple dɔléle ŋutete nu (HIV) ŋu vie kpɔ. Dzɔdzɔmeŋutinunyala aɖe gblɔ be: “Esi melé ŋku ɖe dɔlékui siawo ŋu to elɛktrɔn nusuekpɔmɔ̃ me fe geɖe megbe la, aɖaŋu si dze le nu sue ma gbegbe me si gɔme menya sena bɔbɔe o si wɔa dɔ le ɖoɖonu la gawɔa nuku nam kokoko.”
Dɔlékui le sue wu nugbagbevi sue, eye nugbagbevi sue hã gale sue ŋutɔ wu amegbetɔ fe lãmenugbagbevi akpa gãtɔ. Numekugbalẽ aɖe gblɔ be HIV dɔlékuia le sue ale gbegbe be “[HIV dɔlékui] miliɔn 230 fe fufofo ate ŋu asɔ kple tɔtɔdzesi si wu nyafɔkpe sia nu.” Dɔlékui mate ŋu adzi ɖe edzi o negbe ɖe wòge ɖe lãmenugbagbevi me heɖu nusiwo le eme dzi hafi.
Ne HIV dɔlékui ge ɖe ame fe ŋutilã me la, ele be wòawɔ avu vevie kple nusiwo tsia dɔléle nu. * Ʋumenugbagbeviɣi siwo nye taʋliha la tsoa futomemi la me. Lymphocyte (nugbagbevi si wɔa avu kple dɔlékui) fomevi evee le ʋumenugbagbeviɣiawo me si woyɔna be T cells kple B cells. Woyɔa ʋumenugbagbeviɣi bubu aɖewo be phagocytes, alo “lãmenugbagbeviɖulawo.”
Dɔ vovovowoe T cells fe hatsotsowo wɔna. Esiwo woyɔna be kpeɖeŋutɔ na T cells wɔa akpa vevi aɖe le aʋawɔwɔ me. Kpeɖeŋutɔ na T cells fe hatsotsoa dea dzesi nugblẽla siwo ge ɖe lãme na ame eye woɖea gbe be woawɔ lãmenugbagbevi siwo awɔ avu kple futɔa ahatsrɔ̃e ɖa. Kpeɖeŋutɔ na T cells hatsotsoa koŋue HIV dɔlékuia tɔa ŋkui le efe amedzidzedzea me. Esiwo nye nutsrɔ̃la na T cells hatsotsoa tsona ɖe gbeɖeɖe si woxɔ dzi tsrɔ̃a lãmenugbagbevi siwo dzi dɔlékuiawo dze. Lãmenugbagbevi siwo nye B cells wɔa dɔlékuiwunuwo.
Ayemenuwɔwɔ Aɖe
Wobua HIV dɔlékuiwo be wonye dɔlékui siwo trɔa domenyiŋusẽfianuwo fe nyatakakawo. HIV fe nɔnɔmetata le abe domenyiŋusẽfianu fe nyatakakatsɔlawo (RNA [ribonucleic acid]) tɔ ene, ke menye abe domenyiŋusẽfianu (DNA [deoxyribonucleic acid]) tɔ ene o. Wobu HIV dɔlékui siwo trɔa domenyiŋusẽ fe nyatakaka de hatsotso siwo gblẽa nu blewu la dome le esi wòxɔa ɣeyiɣi geɖe hafi dɔlélea ŋu dzesiwo va dzena ta.
Ne HIV dɔlékui nya ge ɖe lãmenugbagbevi aɖe me ko la, ete ŋu zãa lãmenugbagbevi ma fe dɔwɔŋutete tsɔ kpɔa eya ŋutɔ fe taɖodzinuwo gbɔ. ‘Etrɔa’ dɔmenyiŋusẽfianua fe ‘nyatakakawo’ ale be wòate ŋu awɔ HIV dɔlékui gbogbo aɖewo. Gake hafi HIV dɔlékuia nate ŋu awɔ esia la, ele be “wòado gbe” bubu. Ele be wòatrɔ eya ŋutɔ fe nyatakaka si wòtsɔ ɖe asi vɛ la wòanɔ abe ame ŋutɔ fe domenyiŋusẽfianu gbɔe wòtso ene ale be lãmenugbagbevi si dzi wòdze nate ŋu asusui nenema. Be esia nanya wɔ la, HIV dɔlékuia zãa lãmetsi aɖe si tsɔa nyatakaka yina na lãmenugbagbevia. Ne eto lãmenugbagbevia dzi gblɔ nɛ be wòawɔ HIV dɔlékui yeye akpe nanewo vɔ megbe la, lãmenugbagbevia ŋutɔ va kuna. Dɔlékui yeye siawo dona le lãmenugbagbevi sia me va gblẽa nu le lãmenugbagbevi bubuwo ŋu.
Ne kpeɖeŋutɔ T cells hatsotsoa fe agbɔsɔsɔ dzi nya ɖe kpɔtɔ wòɖe dzesi ko la, nugblẽla bubuwo ate ŋu akpɔ ŋusẽ ɖe ŋutilã la dzi bɔbɔe. Ŋutilã la va ɖea mɔ ɖe dɔléle fomevi ɖesiaɖe ŋu. Fifia la, dɔlékuia tsina ɖe amesi xɔe la ŋu nyuie wòzua AIDS blibo. HIV dɔlékuia kpɔ dzidzedze keŋkeŋ azɔ le nu gbegblẽ le ame fe dɔlélenutsiŋutetea ŋu me.
Esia nye emeɖeɖe le mɔ bɔbɔetɔ nu. Ele be wòanɔ susu me na mí be nu geɖe gali si numekulawo menya le dɔlélenutsiŋutete kple alesi HIV dɔlékuia fe dɔwɔnawo le ŋu haɖe o.
Ƒe blave kloe enye sia la, dɔlékui sue sia na atikewɔla numekula gã siwo le xexeame godoo tsɔ wofe susu kple ŋutete ɖesiaɖe vu ɖe eŋu blibo, si na wogblẽ ga geɖe. Esia va na wote ŋu nya nu geɖe tso HIV dɔlékuia ŋu. Amekola Ðk. Sherwin B. Nuland gblɔ fe aɖewo enye si va yi be: “Nyatakaka siwo nu wofo fu . . . ku ɖe dɔlékui si tsia ŋutilã fe avuwɔŋusẽ nu tsɔ kpe ɖe dzadzraɖo si wowɔ be woakpe akɔ kplii ŋu la wɔ nuku ale gbegbe.”
Ke hã AIDS fe nugbegblẽa le edzi yim vɔ̃ɖitɔe.
[Etenuŋɔŋlɔ]
^ mm. 26 Kpɔ February 8, 2001 fe Nyɔ!, Eŋlisigbe me tɔ, fe axa 13-15.
[Nɔnɔmetata]
HIV dɔlékuia dze ʋumenugbagbevi siwo wɔa avu kple dɔlékui dzi eye wòtrɔa wofe nyatakakawo be wòawɔ HIV dɔlékuiwo
[Afi Si Míexɔ Mɔɖeɖe Tso]
CDC, Atlanta, Ga.
[Nɔnɔmetata si le axa 7]
Sɔhɛ akpe geɖe le agbe nɔm ɖe Biblia fe dzidzenuwo nu


text: 2 “Miku kpẽ le Zion!+Mido aʋaɣli le nye to kɔkɔe la dzi.Anyigbadzinɔlawo katã nedzo nyanyanya,Elabena Yehowa fe ŋkeke la gbɔna!+ Etu afe!2 Viviti kple blukɔ dogbee,+Alilikpo kple tsizi dogbee;+Anɔ abe ale si agudzedze fe kekeli xɔa towo tame ene.Dukɔ aɖe li, si me tɔwo sɔ gbɔ, eye wòsẽ ŋu;+Etɔgbi menɔ anyi kpɔ o,Eye ɖeke mava ɖe eyome o,Tso dzidzime yi dzidzime.3 Dzo le nu bim le eŋgɔ,Eye dzofaɖe le nu fiãm le emegbe.+Anyigba la le eŋgɔ abe Eden-bɔ ene;+Ke emegbe nye gbegbe ɖeɖe sɔŋ,Eye naneke mate ŋu asi le enu o.4 Wole abe sɔwo ene,Eye wofua du abe sɔwoe le aʋagbe dzi ene.+5 Wole kpo tim eye wofe nuwɔna le ɖiɖim abe tasiaɖamwo fe hoowɔwɔ le towo tame ene,+Abe dzoe le gbe fufu bim ene.Ele abe dukɔ sẽŋu aɖe si ho le aʋalɔgowo me ene.+6 Dukɔwo adzo nyanyanya le wo ta.Mowo katã afu kpii.7 Wofua du abe aʋawɔlawo ene,Woliaa gli abe aʋamewo ene,Wo dometɔ ɖe sia ɖe le efe mɔ dzi,Eye womedzena le wofe tofewo o.8 Wo dometɔ aɖeke memimi nɔvia o;Wo dometɔ ɖe sia ɖe lé efe mɔ tsɔ;Ne wo dometɔ aɖe tsi aŋutrɔ* nu hã la,Mamlɛawo metɔna o.9 Wolũ ɖe du la dzi hege ɖe eme, wofu du to gliwo dzi.Wolia afewo, eye woto fesrewo nu ge ɖe eme abe fiafitɔ ene.10 Anyigba la dzo kpekpekpe le eŋgɔ, dzifo ʋuʋu.Ɣe kple ɣleti do viviti,+Eye ɣletiviwo hã megale keklẽm o.11 Yehowa aɖe gbe le efe aʋakɔ la ŋgɔ,+ elabena efe aʋakɔ la me tɔwo sɔ gbɔ ŋutɔ.+Eya ame si wɔa efe nya dzi la tri akɔ;Elabena Yehowa fe ŋkeke la nye ŋkeke gã aɖe eye ŋɔdzi le eŋu ŋutɔ.+Ame kae ate ŋu anɔ te ɖe enu?”+12 Yehowa be: “Azɔ la, mitsɔ dzi blibo,+Nutsitsidɔ,+ avifafa kple konyifafa va gbɔnye.13 Midze miafe dziwo,+ menye miafe awuwo o,+Eye migbugbɔ va Yehowa mia Mawu la gbɔ,Elabena esea veve ɖe ame nu, eye wòkpɔa nublanui, medoa dziku kabakaba o,+ efe lɔlɔ̃ si nu metsina o la sɔ gbɔ,+Eye wòagbugbɔ vɔ̃ la ŋu abu.*14 Ame kae nya ne atrɔ, eye wòagbugbɔ eŋu abu,+Ale be wòagblẽ yayra ɖe megbe,Ne woatsɔ nuɖuvɔsa kple nunovɔsa ana Yehowa mia Mawu la?15 Miku kpẽ le Zion!Miɖe gbefã nutsitsidɔ kɔkɔe; miyɔ takpekpe tɔxɛ.+16 Mifo dukɔ la nu fu; mikɔ ameha la ŋu.+Mifo amegãɖeɖiwo* nu fu; mifo ɖeviwo kple vi nonowo nu fu.+Ŋugbetɔsrɔ̃ nedo tso efe xɔgã me, eye ŋugbetɔ nedo tso efe xɔ me.17 Nunɔla siwo wɔa subɔsubɔdɔ na Yehowa la nefa aviLe akpata la kple vɔsamlekpui+ la dome agblɔ be:‘Oo Yehowa, kpɔ nublanui na wò dukɔ la dzro;Mègana wò domenyinu la nazu vlodonu,Ne dukɔwo naɖu fia ɖe wo dzi o.Nu ka tae dukɔwo agblɔ be, “Afi kae wofe Mawu la le?”’+18 Yehowa aʋã ŋu ɖe efe anyigba la nu,Eye efe dɔme atrɔ ɖe efe dukɔ la ŋu.+19 Yehowa aɖo eŋu na efe dukɔ la be:‘Kpɔ ɖa, mele agblemenuku, wain yeye kple ami ɖom ɖe mi,Ne miaɖu aɖi fo;+Nyemagana miazu vlodonu le dukɔwo dome azɔ o.+20 Manya dziehetɔ la ɖa le mia ŋu ayi adzɔge ʋĩi;Manyae ɖo ɖe kuɖiɖinyigba dzi kple gbegbe,Atrɔ mo ɖe ɣedzefefu* la ŋu,Eye wòatrɔ megbe ade ɣetoɖofefu* la.Efe ʋeʋẽ ade dzi,+Eye efe ʋeʋẽ kũu la axɔ yame katã;Elabena Mawu awɔ nu gãgãwo.’21 Oo anyigba, mègavɔ̃ o.Dzi nedzɔ wò, eye nàtso aseye; elabena Yehowa le nu gãwo wɔ ge.22 Mi gbemelãwo, migavɔ̃ o,Elabena gbeɖufewo ada ama le gbegbe,+Eye atiwo atse ku;+Gboti kple wainka atse kplanyaa.+23 Mi Zion viwo, dzi nedzɔ mi, eye mitso aseye ɖe Yehowa mia Mawu la ŋu;+Elabena ana keletsi ale si nu asu mi la godoo,Ana tsi nadza na mi,Keletsi kple adatsi adza na mi abe tsã ene.+24 Nukufofewo ayɔ fũu kple nuku nyui,Wain yeye ayɔ wainfiãfewo agbagba, eye ami ado agbogbo ɖe amiɖafewo.+25 Maɖo fe siwoƲetsuviwo fe ha gã, abɔwo, ʋetsuvi gblẽnuwo kple ʋetrawo ɖu nuwo la tefe na mi;Woawoe nye nye aʋakɔ gã si medɔ ɖe mia ŋu.+26 Miaɖu nu, aɖi fo,+Eye miakafu Yehowa mia Mawu,+Ame si wɔ nukunu siawo na mi la fe ŋkɔ;Ŋu magakpe nye dukɔ la azɔ o.+27 Eye miadze sii be, mele nye dukɔ Israel dome,+Be nyee nye Yehowa mia Mawu,+ eye ɖeke megali o!Ŋu magakpe nye dukɔ la azɔ o.28 Le nu siawo megbe la, matrɔ nye gbɔgbɔ+ la akɔ ɖe ŋutilãwo katã fomevi dzi,Eye mia viŋutsuwo kple mia vinyɔnuwo agblɔ nya ɖi.Miafe amegãɖeɖiwo aku drɔ̃ewo.Eye miafe ɖekakpuiwo akpɔ ŋutegawo.+29 Matrɔ nye gbɔgbɔ la akɔ ɖeNye kluviwo kple nye kosiwo gɔ̃ hã dzi le ŋkeke mawo me.30 Mana dzesi wɔnukuwo nado ɖe dzifo kple anyigba dzi:Ʋu, dzo kple dzudzɔ babla kɔtɔɔ.+31 Ɣe ado viviti, eye ɣleti azu ʋu,+Hafi Yehowa fe ŋkeke gã dziŋɔ la nava ɖo.+32 Eye ame sia ame si yɔa Yehowa fe ŋkɔ la, woaɖee;+Elabena amewo ado le eme dedie+ le Zion To dzi kple Yerusalem, abe ale si tututu Yehowa gblɔe ene,Woawoe nye agbetsila siwo Yehowa yɔ.”


text: 31 Le ɣeyiɣi aɖe megbe la, Yakob se nya siwo gblɔm Laban viwo nɔ be: “Yakob xɔ mía fofo fe nuwo katã, eye mía fofo fe nuwo dzie wòto fo kesinɔnu gbogbo siawo nu fu.”+2 Ne Yakob kpɔ Laban la, edea dzesii be megakɔa mo ɖe ye abe tsã ene o.+3 Mlɔeba Yehowa gblɔ na Yakob be: “Gbugbɔ yi fofowòwo fe anyigba dzi kple fowòmeawo gbɔ,+ eye manɔ kpli wò.”4 Eye Yakob ɖo du ɖe Rahel kple Lea be woava gbedzi le yefe lãha la gbɔ,5 eye wògblɔ na wo be:“Mekpɔe be mia fofo megakɔa mo ɖem o;+ gake fofonye fe Mawu la li kplim.+6 Miawo ŋutɔ mienyae nyuie be, nye ŋusẽ katãe metsɔ subɔ mia fofo.+7 Ke mia fofo dze agbagba be yeabam, eye wòtrɔ nye fetu zi ewo sɔŋ, gake Mawu meɖe mɔ nɛ be wòawɔ vɔ̃ ɖe ŋunye o.8 Ne egblɔ be, ‘Ŋɔtaŋɔtaawoe azu wò fetu’ la, ekema lãha blibo la katã dzia vi siwo le ŋɔtaŋɔta; eye ne egblɔ be, ‘Esiwo ŋu fli le lae azu wò fetu’ la, ekema lãha blibo la katã dzia vi siwo ŋu fli le.+9 Ale Mawu nɔa mia fofo fe lãha la xɔm tsɔ nɔa nayem.10 Gbe ɖeka esi lãha la nɔ asi yɔm la, mekpɔ nane le drɔ̃e me, eye kpɔ ɖa, gbɔ̃tsu siwo le asi yɔm gbɔ̃nɔawo la nye esiwo ŋu fli le, esiwo le ŋɔtaŋɔta kple esiwo tso kpɔ.+11 Eye Mawu vavã la fe dɔla yɔm le drɔ̃ea me be: ‘Yakob!’ Eye metɔ be: ‘Nyee nye esi.’12 Eye wògblɔ be: ‘Meɖe kuku, fɔ mo dzi nàkpɔ, àkpɔe be gbɔ̃tsu siwo katã le asi yɔm gbɔ̃nɔawo la nye esiwo ŋu fli le, esiwo le ŋɔtaŋɔta kple esiwo tso kpɔ, elabena mekpɔ nu siwo katã wɔm Laban le ɖe ŋuwò.+13 Nyee nye Mawu vavã si ɖe eɖokui fia wò le Betel,+ afi si nèkɔ ami ɖe ŋkuɖodzikpe aɖe dzi le,* eye nèɖe adzɔgbe nam le la.+ Azɔ tso, ʋu le anyigba sia dzi, eye nàtrɔ ayi anyigba si dzi wodzi wò ɖo la dzi.’”+14 Eye Rahel kple Lea ɖo eŋu nɛ be: “Ðe domenyinu aɖe gali na mí le mía fofo fe mea?15 Ðe mebu mí amedzrowoe le esi wòtsɔ mí dzra hele ga si wona ɖe mía ta la ɖuɖu dzi oa?+16 Kesinɔnu siwo katã Mawu xɔ le mía fofo si la zu míawo ŋutɔwo kple mía viwo tɔ.+ Eya ta wɔ nu sia nu si Mawu gblɔ na wò be nàwɔ la.”+17 Eye Yakob tso hekɔ viawo kple srɔ̃awo ɖo kposɔwo dzi;+18 eye wòkplɔ efe lãha blibo la hetsɔ nunɔamesi siwo katã nu wòfo fu,+ lãha siwo su esi le Padan-Aram la, eye wòdze mɔ ɖo ta fofoa Isak gbɔ le Kanaan-nyigba dzi.+19 Ɣemaɣi la, Laban yi fu ko ge na efe alẽwo, eye Rahel fi fofoa+ fe terafim legbawo.*+20 Gakpe ɖe eŋu la, Yakob flu Aramtɔ Laban, elabena meklãe hafi dzo o.21 Ale wòsi yi ɖatso Tɔsisi*+ la kple nu siwo katã le esi la. Emegbe eɖo ta Gilead tonuto la me.+22 Eye le ŋkeke etɔ̃a gbe la, wova gblɔ na Laban be Yakob si.23 Ale wòkplɔ nɔviawo* kpe ɖe eɖokui ŋu heti eyome ŋkeke adre hafi va tui le Gilead tonuto la me.24 Eye Mawu va Aramtɔ+ Laban gbɔ le drɔ̃e me le zã me+ gblɔ nɛ be: “Kpɔ nyuie le nu si nàgblɔ na Yakob la ŋuti, eɖanye nyui alo vɔ̃ o.”*+25 Eye Laban te ɖe Yakob ŋu, esime Yakob tu efe agbadɔ ɖe to la dzi, eye Laban na nɔviawo fu asaɖa anyi ɖe Gilead tonuto la me.26 Eye Laban gblɔ na Yakob be: “Nu kae nye esi nèwɔ? Nu ka tae nèflum hekplɔ vinyenyɔnuawo dzoe abe ame siwo wotsɔ yi ɖe aboyoe ene?27 Nu ka tae nèflum hesi dzaa, eye mèklãm o? Ne ɖe nèklãm la, anye ne matsɔ aseyetsotso, hadzidzi, axatsɛ kple saŋku ado mɔ wò.28 Evɔ mèna mɔnukpɔkpɔm be magbugbɔ nu na tɔgbuiyɔvinyewo* kple vinyenyɔnuawo o. Èwɔ bometsinu.29 Mate ŋu awɔ nu vevi mi hafi, gake fofowò fe Mawu la fo nu nam etsɔ zã me be, ‘Kpɔ nyuie le nu si nàgblɔ na Yakob la ŋuti, eɖanye nyui alo vɔ̃ o.’+30 Ðewohĩ esi nèdi vevie be yeatrɔ ayi fofowò fe afe me tae nèdzo, ke nu ka tae nèfi nye mawuawo?”+31 Yakob ɖo eŋu na Laban be: “Esi mele vɔvɔ̃m tae. Elabena mebu be, ‘Ðewohĩ àxɔ viwònyɔnuawo le asinye sesẽe.’32 Ame si gbɔ nàkpɔ wò mawuawo le la, manɔ agbe o. Wò ŋutɔ ka nu siwo le gbɔnye la me le mía nɔviawo ŋkume, eye nàtsɔ nu siwo nye tɔwò.” Ke Yakob menya be Rahel fi wo o.33 Eye Laban yi Yakob fe agbadɔ kple Lea fe agbadɔ kpakple kosi eveawo fe agbadɔ me,+ ke mekpɔ wo o. Eye wòdo go le Lea fe agbadɔ me yi Rahel fe agbadɔ me.34 Ke Rahel tsɔ terafim legba siwo wòtsɔ la de nyɔnuwo fe sɔkpaŋukotoku si wodana ɖe kposɔ dzi la me, eye wòbɔbɔ nɔ wo dzi. Eye Laban yi ɖaka agbadɔ blibo la katã me, ke mekpɔ wo o.35 Eye Rahel gblɔ na fofoa be: “Nye afetɔ, mègado dziku le esi nyemate ŋu atsi tsitre le ŋkuwòme o ta o, elabena nu si dzɔna ɖe nyɔnuwo dzi la dzɔ ɖe dzinye.”+ Ale wòdi terafim legba+ siawo ʋuu do kpoe.36 Eye Yakob do dziku, eye wòhe nya ɖe Laban ŋu. Eye Yakob bia Laban be: “Agɔ kae medze, eye nu vɔ̃ kae mewɔ, si tae nèti yonyeme kple ŋkubiã alea?37 Fifia esi nèka nye nuwo katã me ɖe, wò afemenuwo dometɔ ka ŋue nèke ɖo? Tsɔe da ɖe afi sia, le nɔvinyewo kple nɔviwòwo ŋkume, ne woadrɔ̃e le mí ame evea dome.38 Le fe blaeve siwo menɔ gbɔwò me la, fu mege le wò alẽwo kple wò gbɔ̃wo fo kpɔ o,+ eye nyemeɖu agbo aɖeke le wò lãha la me kpɔ o.39 Nyemetsɔ lã aɖeke si lã lénu aɖe vuvu la vɛ na wò kpɔ o.+ Nye ŋutɔe ɖoa etefe. Eɖanye ŋkeke mee wofi lãa loo alo zã mee o, ènana meɖoa etefe na wò.40 Ŋdɔ ɖuam le ŋkeke me, vuvɔ wɔam le zã me, eye alɔ̃ búna ɖe nye ŋkuwo.+41 Ƒe blaevee nye esia mele afewò me. Mesubɔ wò fe wuiene ɖe viwònyɔnu eveawo ta, fe ade ɖe wò lãha la ta, eye nètrɔ nye fetu zi ewo sɔŋ.+42 Ðe menye fofonye fe Mawu+ kple Abraham fe Mawu, Ame si Isak vɔ̃na+ lae le dzinye o la, anye ne asi fuflue nàdo mɔm fifia. Mawu kpɔ nye fukpekpewo kple dɔ siwo metsɔ nye asiwo wɔ kutrikukutɔe, eye esia tae wògbe nya na wò etsɔ zã me ɖo.”+43 Eye Laban ɖo eŋu na Yakob be: “Nyɔnuawo la, vinyewoe, ɖeviawo la, tɔgbuiyɔvinyewoe, lãhaa hã, nye lãhae, eye nu sia nu si kpɔm nèle la, nye kple vinyenyɔnuawo tɔe. Nu kae mate ŋu awɔ ame siawo alo wo vi siwo wodzi la egbea?44 Azɔ va ne nye kpli wò míabla nu, ne wòanye ɖase le mía dome.”45 Eya ta Yakob tsɔ kpe ɖi ŋkuɖodzikpee.+46 Eye Yakob gblɔ na nɔviawo be: “Mifɔ kpewo vɛ!” Eye wofɔ kpewo li kɔe. Emegbe woɖu nu le afi ma le kpekɔ la dzi.47 Eye Laban yɔe be Yegar-Sahaduta,* ke Yakob ya yɔe be Galed.*48 Eye Laban gblɔ be: “Kpekɔ siae nye ɖase le nye kpli wò dome egbea.” Esia tae wòna ŋkɔe be Galed,+49 kple Gbetakpɔxɔ, elabena egblɔ be: “Yehowa nenɔ nye kpli wò dome ŋu dzɔm ne míeva le tefe si míegale mía nɔewo kpɔm le o.50 Ne èwɔ fu vinyenyɔnuawo, eye nèva ɖe nyɔnu bubuwo kpe ɖe vinyenyɔnuawo ŋu la, ɖo ŋku edzi be ne ame aɖeke mekpɔe o hã la, Mawu ame si nye míafe ɖasefo la ya akpɔe.”51 Eye Laban gagblɔ na Yakob be: “Kpekɔ sia kple ŋkuɖodzikpe si meɖi le nye kpli wò dome lae nye esi.52 Kpekɔ sia nye ɖase, eye ŋkuɖodzikpe la nye nu si le ɖase ɖim,+ be nyemato kpekɔ sia ŋu aho ɖe ŋuwò ava wɔ nu vevi wò o, eye be wò hã màto kpekɔ sia kple ŋkuɖodzikpe sia ŋu ava wɔ nu vevim o.53 Abraham+ fe Mawu, Nahor fe Mawu, kple wo fofo fe Mawu la, nadrɔ̃e le mía dome.” Eye Yakob tsɔ Ame si fofoa Isak vɔ̃na la ka atam.+54 Emegbe Yakob sa vɔ le to la dzi, eye wòkpe nɔviawo be woava ɖu nu. Ale woɖu nu, eye wotsi to la dzi dɔ.55 Ke Laban fɔ ŋdi kanya, eye wògbugbɔ nu na tɔgbuiyɔviawo*+ kple vianyɔnuawo, eye wòyra wo.+ Emegbe Laban trɔ yi afe.+


text:
Srɔ̃ɖeɖe Si Me Lɔlɔ̃ Mele O fe Mɔ̃ Ðe Wo
Srɔ̃ɖeɖe Si Me Lɔlɔ̃ Mele O fe Mɔ̃ Ðe Wo
“Le amegbetɔfome si me srɔ̃gbegbe bɔ ɖo me la, menye ɖeko srɔ̃ɖeɖe siwo me dzidzɔ mele o dometɔ geɖe me ava gblẽ ko o, ke srɔ̃ɖeɖe geɖe wu ava nye esiwo me dzidzɔ manɔ o.”—ƑOMEŊUTIÐAŊUÐOHA LE AMERIKA.
WOGBLƆ be agbe me dzidzɔkpɔkpɔ kple fukpekpe siaa fe akpa gãtɔ tsoa tefe ɖeka ma ke—ame fe srɔ̃ɖeɖe me. Nyatefee, agbe me nu ʋɛ aɖewo koe te ŋu hea dzidzɔ vɛ—alo hea nuxaxa vɛ de enu. Abe alesi aɖaka si kpe ɖe eŋu ɖee fiae ene la, srɔ̃tɔ geɖe ŋutɔ va le nu xam wu alesi dze.
Gake kuxia fe akpa aɖe koe srɔ̃gbegbe ŋuti kɔntabubuwo ɖena fiana. Ne srɔ̃ɖeɖe ɖeka do kpo nu la, bubu geɖe ya nɔa te gake kuxiwo doa agbogbo ɖe wo me. Nyɔnu aɖe si ɖe srɔ̃ fe 30 kple edzivɔ lɔ̃ ɖe edzi be: “Míenye fome kpɔdzidzɔ tsã, gake fe 12 siwo va yi dzi ŋɔ ale gbegbe. Srɔ̃nye metsɔa ɖeke le nye seselelãmewo me o. Le nyatefe me la, eyae nye nye futɔ gãtɔ kekeake le seselelãmenyawo gome.” Nenema ke srɔ̃ŋutsu aɖe si nye srɔ̃tɔ fe 25 kloe fa konyi be: “Srɔ̃nye gblɔ nam be yemegalɔ̃m o. Egblɔ be ne míate ŋu anɔ anyi anye xɔɖekamenɔlawo ko eye amesiame awɔ nusi dze eŋu le vovoɣiwo zazã gome la, nɔnɔmeawo ade mía dzi wu.”
Nyatefee, ame aɖewo siwo le nɔnɔme wɔnublanui sia me la dometɔ aɖewo gbe wo nɔewo. Gake le ame geɖe gome la, womebua srɔ̃gbegbe ŋu o. Nukatae? Ðk. Karen Kayser gblɔ be, nuwo abe ɖeviwo, nutome fe ŋusẽkpɔɖeamedzi, ganyawo, xɔlɔ̃wo, fometɔwo, kple subɔsubɔdzixɔsewo ate ŋu alé srɔ̃tɔwo ɖe wo nɔewo ŋu, ne wo dome megale vivim o gɔ̃ hã. Egblɔ be: “Esi srɔ̃tɔ siawo mate ŋu agbe wo nɔewo le se nu o ta la, wonɔa anyi ɖekae gake hegbe wo nɔewo le seselelãme gome.”
Ðe wòle be srɔ̃tɔ siwo dome megale vivim o nade wo ɖokui agbenɔnɔ si me dzidzeme mele o mea? Ðe ame nɔewo gbegbe nye nusi ko woate ŋu awɔ tso srɔ̃ɖeɖe si me lɔlɔ̃ mele o ŋua? Nutefekpɔkpɔwo ɖee fia be woate ŋu akpɔ srɔ̃ɖeɖe geɖe siwo me kuxiwo le ta—menye tso vevesese si srɔ̃gbegbe ahe vɛ ko me o ke tso lɔlɔ̃maɖemaɖefia fe nɔnɔme wɔnublanui hã me.
[Aɖaka si le axa 3]
SRƆ̃GBEGBE LE XEXEAME GODOO
• Australia: Srɔ̃gbegbe dzi ɖe edzi zi gbɔ zi ene kloe tso fe 1960-awo fe gɔmedzedze.
• Britain: Wobu akɔnta be srɔ̃tɔ 10 ɖesiaɖe dometɔ 4 agbe wo nɔewo.
• Canada kple Japan: Srɔ̃gbegbe gblẽa srɔ̃ɖeɖe etɔ̃ ɖesiaɖe dometɔ ɖeka dome.
• United States: Tso fe 1970 me la, kakaɖedzi gobii aɖeke mele amesiwo le srɔ̃ ɖem si be yewoanɔ anyi ɖekae wòadidi o.
• Zimbabwe: Srɔ̃tɔ 5 ɖesiaɖe dometɔ 2 gbea wo nɔewo.


text: 8 Esi wòɖi tso toa dzi la, ameha gã aɖe dze eyome.2 Eye kpɔ ɖa, anyidɔléla* aɖe va bɔbɔ nɛ gblɔ be: “Afetɔ, ne èlɔ̃ ko la, àte ŋu ana ŋutinye nakɔ.”+3 Ale wòdo asi ɖa ka asi eŋu gblɔ be: “Melɔ̃! Ŋutiwò nekɔ.”+ Enumake efe anyidɔ* la vɔ nɛ.+4 Eye Yesu gblɔ nɛ be: “Mègagblɔe na ame aɖeke o,+ ke boŋ yi ɖatsɔ ɖokuiwò fia nunɔla,+ eye nàna nu siwo Mose ɖo be woana la,+ be wòanye kpeɖodzi na wo.”5 Esi Yesu va Kapernaum la, asrafomegã aɖe va egbɔ heɖe kuku nɛ vevie+6 be: “Afetɔ, nye subɔvi le aba dzi le afe me le lãmetutudɔ lém, eye wòle fu kpem vevie.”7 Egblɔ nɛ be: “Ne meɖo afi ma ko la, mada gbe le eŋu.”8 Asrafomegã la ɖo eŋu be: “Afetɔ, nyemedze be nàva afenye me o, ke boŋ ɖe gbe ko, eye nye subɔvi la ahaya.9 Elabena nye hã mele ame aɖe fe ŋusẽ te, eye asrafowo le nye hã tenye, eye megblɔna na ame sia be, ‘Heyi!’ eye wòyina, megblɔna na ame bubu be, ‘Va!’ eye wòvana, eye megblɔna na nye kluvi be, ‘Wɔ esia!’ eye wòwɔnɛ.”10 Esi Yesu see la, ewɔ nuku nɛ, eye wògblɔ na ame siwo dze eyome la be: “Vavã mele egblɔm na mi be, nyemekpɔ ame aɖeke wòɖe xɔse gã sia tɔgbi fia kpɔ le Israel o.+11 Ke mele egblɔm na mi be, ame geɖewo atso ɣedzefe kple ɣetoɖofe, eye woanɔ kplɔ̃ ŋu kple Abraham kple Isak kpakple Yakob le Dzifofiaɖufe la me;+12 ke woatsɔ Fiaɖufe la fe viwo ya afu gbe ɖe viviti me le xexe. Afi mae woafa avi ahaɖu aɖukli le.”+13 Eye Yesu gblɔ na asrafomegã la be: “Heyi. Neva eme na wò le wò xɔse la nu.”+ Eye subɔvi la fe lãme sẽ le gafofo ma dzi.+14 Esi Yesu va Petro fe me la, ekpɔ lɔ̃xoa+ le anyimlɔfe, wònɔ asrãdɔ lém.+15 Ale wòka asi efe asi ŋu,+ eye asrãdɔ la vɔ nɛ, eye wòfɔ hesubɔe.16 Ke esi fiẽsi ɖo la, amewo kplɔ ame geɖe siwo me gbɔgbɔ vɔ̃wo le la va egbɔ, eye wògblɔa nya kpui aɖe tsɔ nyaa gbɔgbɔawo doa goe, eye wòda gbe le ame siwo katã fe lãme gblẽ la ŋu,17 ale be nya si wogblɔ ɖi to nyagblɔɖila Yesaya dzi la nava eme be: “Eya ŋutɔ tsɔ míafe lãmegbegblẽwo, eye wòde ta míafe dɔlélewo te.”+18 Esi Yesu kpɔ ameha geɖewo le eŋu la, egblɔ na efe nusrɔ̃lawo be yewoayi fua fe go kemɛ dzi.+19 Eye agbalẽfiala aɖe va gblɔ nɛ be: “Nufiala, madze yowòme ayi afi sia afi si nàyi.”+20 Ke Yesu gblɔ nɛ be: “Do le abeiwo si, eye atɔ le dzifoxewo si, ke tefe aɖeke mele Amegbetɔvi la ya si wòaziɔ ta ɖo o.”+21 Eye nusrɔ̃la aɖe gblɔ nɛ be: “Afetɔ, ɖe mɔ nam mayi aɖaɖi fofonye gbɔ.”+22 Yesu gblɔ nɛ be: “Nɔ yonyeme, eye na ame kukuwo naɖi wofe ame kukuwo.”+23 Azɔ Yesu kple efe nusrɔ̃lawo yi ɖaɖo tɔdziʋu aɖe.+24 Kpɔ ɖa, ya sesẽ aɖe fo le fua dzi, eye futsotsoewo le ŋeŋem ɖe tɔdziʋua me; ke Yesu ya le alɔ̃ dɔm.+25 Eye wova nyɔe hegblɔ nɛ be: “Afetɔ, ɖe mí, míeku vɔ!”26 Ke egblɔ na wo be: “Mi xɔseʋɛtɔwo, nu ka tae vɔvɔ̃ ɖo mi alea?”+ Eye wòtso heblu ɖe ya la kple atsiafua ta, eye ɖoɖoe zi toŋtoŋtoŋ.+27 Ewɔ nuku na nusrɔ̃laawo ale gbegbe, eye wogblɔ be: “Ame ka gɔ̃e nye esia? Yafofowo kple atsiafu gɔ̃ hã ɖoa toe.”28 Esi wòva ɖi go ɖe Gadaratɔwo fe anyigba dzi la, ŋutsu eve siwo me gbɔgbɔ vɔ̃wo le la do go tso yɔdowo* dome va kpee.+ Wowɔa adã ale gbegbe be dzi menɔa ame aɖeke fo wòtoa mɔ ma o.29 Kasia, wodo ɣli sesĩe bia be: “Mawu fe Vi,+ nya kae le mí kpli wò dome? Ðe nèva be yeawɔ fu mí+ hafi ɣeyiɣi ɖoɖi la nadea?”+30 Ke hawo fe hatsotso gã aɖe le nu ɖum le adzɔge ɖaa.+31 Eya ta gbɔgbɔ vɔ̃awo ɖe kuku nɛ vevie be: “Ne ènya mí do goe la, ɖo mí ɖe haawo me.”+32 Eya ta egblɔ na wo be: “Miheyi!” Ale wodo go hege ɖe haawo me; eye kpɔ ɖa, hawo fe ha blibo la katã fu du kplikplikpli to to la dzi* ge dze fu la me doo heku ɖe tsia me.33 Ke haawo kplɔlawo sí, eye woyi dua me ɖagblɔ nu siwo katã dzɔ kple ŋutsu siwo me gbɔgbɔ vɔ̃wo nɔ la hã ŋuti nya.34 Eye kpɔ ɖa, du blibo la katã fo zi eye wodo va Yesu gbɔ; esi wokpɔe la, woɖe kuku nɛ vevie be wòadzo le yewofe nutoa me.+


text:
Gbãtɔ Si Woɖo Ƒe Alafa Ðeka Enye Si Va Yi
Gbãtɔ Si Woɖo Ƒe Alafa Ðeka Enye Si Va Yi
Wode Gbetakpɔxɔ Biblia Kple Trakt Habɔbɔa fe dɔwɔɖoɖo si le se nu agbalẽ me le Pennsylvania, U.S.A., le December 15, 1884 dzi. * Afimae woɖo habɔbɔ sia fe dɔwɔfegã ɖo. Emegbe le April 23, 1900, dzi la, wofle anyigba hena alɔdzedɔwɔfe gbãtɔ tutu le London, England. Enɔ 131 Gipsy Lane, Forest Gate, le Ɣedzefe London, abe alesi wòdze le afisia ene.
ESIME woɖo alɔdzedɔwɔfe gbãtɔ ma fe alafa ɖeka enye sia la, Biblia Nusrɔ̃viwo, si nye alesi woyɔa Yehowa Ðasefowoe ɣemaɣi, 138 ye nɔ England. Le fe eve megbe, si nye fe 1902 me la, woɖo alɔdzedɔwɔfe evelia ɖe Germany; eye kaka 1904 naɖo la, woɖo alɔdzedɔwɔfe bubuwo ɖe Australia kple Switzerland.
Le fe 1918 me, si nye fe si me Xexemeʋa I ke la, Biblia Nusrɔ̃vi 3,868 ye bu gbefãɖeɖedɔa ŋuti kɔnta le xexeame godoo. Ƒe si kplɔe ɖo mee woɖo Gbetakpɔxɔ Habɔbɔa fe alɔdzedɔwɔfe atɔ̃lia—ɖe Canada. Azɔ esi gbefãɖeɖe Biblia me gbedasia nɔ ta kekem la, woɖo alɔdzedɔwɔfe yeyewo ɖe dukɔ geɖe me, eye woɖo wo ame ade le fe 1921 ɖeɖe me.
Le fe 1931 me, si nye fe si me Biblia Nusrɔ̃viawo tsɔ ŋkɔ si tso Biblia me si nye Yehowa Ðasefowo la, alɔdzedɔwɔfe 40 ye nɔ xexeame katã. (Yesaya 43:10-12) Le fe etɔ̃ siwo kplɔe ɖo me la, xexlẽmea dzi ɖe edzi ɖo 49! Kaka fe 1938 naɖo la, Ðasefowo fe agbɔsɔsɔme si nɔ gbefã ɖem la ɖo 59,047 le dukɔ 52 me, gake le ɣeyiɣi mawo me la, tsitretsiɖeŋu sesẽwo dze kplamatse dodo na wofe Kristotɔwo fe dɔa le tefe geɖe.
Esime ŋutasẽdziɖuɖu kple dzizizidziɖuɖu nɔ ta kekem tso dukɔ ɖeka me yi bubu me eye Xexemeʋa II dze egɔme le September 1939 me la, wotu Yehowa Ðasefowo fe alɔdzedɔwɔfewo le dukɔ geɖe me. Kaka fe 1942 naɖo la, wo dometɔ 25 koe kpɔtɔ nɔ dɔ wɔm. Gake nukutɔe la, le aʋa dziŋɔtɔ kekeake ma si wowɔ kpɔ le amegbetɔ fe ŋutinya me wɔɣi la, Yehowa Ðasefowo kpɔtɔ nɔ dɔ wɔm le xexeame katã eye wokpɔ ŋgɔyiyi si fo ɖesiaɖe ta le wofe egbeŋkekeawo me ŋutinya me la dometɔ ɖeka.
Esime Xexemeʋa II nɔ kekem le fe 1945 me—eye wogblẽ nuwo dome le xexeame fe akpa geɖe—hã la, wogbugbɔ nɔ Ðasefowo fe alɔdzedɔwɔfewo nu ʋum eye wonɔ yeyewo ɖom. Kaka fe 1946 naɖo la, alɔdzedɔwɔfe 57 ye nɔ xexeame godoo. Eye Ðasefo nenie nɔ dɔ wɔm? Wofe agbɔsɔsɔme nɔ 176,456! Ema nye xexlẽme si nɔ anyi le fe 1938 me la tefe etɔ̃ kloe!
Alesi Alɔdzedɔwɔfe Gbãtɔawo Keke Tae
Le fe 1911 me la, woɖe Gbetakpɔxɔ Habɔbɔa fe alɔdzedɔwɔfe gbãtɔ si nɔ London, England, la yi 34 Craven Terrace, afisi tefe geɖe li na ɔfiswo kple xɔdɔmewo. Emegbe le April 26, 1959, dzi la, wokɔ alɔdzedɔwɔfe yeye ŋu le Mill Hill, London. Wogakeke dɔwɔfexɔwo ɖe enu emegbe, eye mlɔeba (le fe 1993 me) la, wokɔ agbalẽtafe kple dɔdzikpɔfe fe xɔ siwo wotu ɖe anyigba si fe lolome nɔ meta 18,500 togodo si te ɖe alɔdzedɔwɔfe xoxoa ŋu dzi la ŋu. Afisiae wotaa Gbetakpɔxɔ kple Nyɔ! si fe xexlẽme wu miliɔn 90 ɖe gbegbɔgblɔ 23 me fe sia fe la le.
Takeke siwo va le Habɔbɔa fe alɔdzedɔwɔfe evelia gome ya gawɔ nuku wu gɔ̃ hã. Le fe 1923 me la, woɖe Germany lɔdzedɔwɔfea yi Magdeburg. July 15, 1923, fe Gbetakpɔxɔ ye nye gbãtɔ si wota le Habɔbɔa ŋutɔ fe agbalẽtafea. Le fe ʋɛ siwo kplɔe ɖo me la, wofle anyigba le tefe si te ɖe afima ŋu, eye wotu xɔwo kpe ɖe eŋu, eye wofle agbalẽblamɔ̃ kple agbalẽtamɔ̃ bubuwo kpee. Le fe 1933 me la, Nazi dziɖuɖua xɔ alɔdzedɔwɔfea akpa sesẽe, woxe mɔ ɖe Ðasefoawo nu, eye le ɣeyiɣi aɖe megbe la, wolé wo dometɔ akpe eve de fuwɔamegaxɔwo me.
Esi Xexemeʋa II ke le fe 1945 me la, wogbugbɔ míafe xɔ siwo nɔ Magdeburg, si nye East Germany fe akpa aɖe ɣemaɣi la na Habɔbɔa eye wogbugbɔ ʋu alɔdzedɔwɔfea. Gake le August 30, 1950, dzi la, Kɔmiunist kpovitɔwo va dze dɔwɔfea dzi eye wolé dɔwɔlawo, eye woxe mɔ ɖe Ðasefo siwo nɔ East Germany fe dɔ nu. Le fe 1947 me la, wofle anyigba le Wiesbaden, le West Germany. Le fe siwo kplɔe ɖo me la, wokeke alɔdzedɔwɔfexɔ siwo nɔ afima ɖe enu edziedzi be woate ŋu akpɔ agbalẽ fe hiahiã si nɔ dzidzim ɖe edzi la gbɔ.
Esi tefe meganɔ anyi be woakeke xɔawo ɖe enu le Wiesbaden o ta la, wofle anyigba si fe lolome anɔ agbleka gã 30 le tefe si te ɖe Selters ŋu le fe 1979 me. Le xɔtudɔ si xɔ abe fe atɔ̃ ene megbe la, wokɔ alɔdzedɔwɔfe gã aɖe ŋu le April 21, 1984, dzi. Tso ɣemaɣi la, wokekee ɖe enu ale be alɔdzedɔwɔfea fe dɔwɔla siwo wu akpe ɖeka nate ŋu anɔ afima. Dzinu ɖesiaɖe la, agbalẽtamɔ̃ gã si le Selters la taa magazine siwo fe xexlẽme wu miliɔn 16 le gbegbɔgblɔ 30 me; eye le nyitsɔ laa fe aɖe me la, wota agbalẽ siwo wu miliɔn 18, kple Bibliawo le agbalẽblafea.
Alɔdzedɔwɔfe Bubu Siwo Taa Agbalẽ Geɖe
Wotu alɔdzedɔwɔfe zi gbãtɔ ɖe Kobe, Japan, le fe 1927 me, gake yometiti sesẽ si va Ðasefowo dzi le Xexemeʋa II me la na wofe dɔa yi to. Gake le aʋaa fe keke megbe teti la, wogbugbɔ alɔdzedɔwɔfea tu ɖe Tokyo. Esi tefe megava nɔ anyi woakeke alɔdzedɔwɔfea ɖe enu le afima o ta la, wotu alɔdzedɔwɔfe yeye ɖe Numazu. Wokɔ eŋu le fe 1973 me. Esi dɔwɔlawo va sɔ gbɔ wu xɔ siwo nɔ afima la, wotu yeye siwo lolo wu ɖe Ebina, eye wokɔ wo ŋu le fe 1982 me. Wowu xɔ siwo wokeke ɖe enu siwo me ame 900 ate ŋu anɔ la tutu nu le tefe sia nyitsɔ laa. Wota Gbetakpɔxɔ kple Nyɔ! fe xexlẽme si wu miliɔn 94 ɖe Japangbe ɖeɖe dzaa me le fe 1999 me, tsɔ kpe ɖe agbalẽ miliɔn geɖe ŋu.
Wokeke alɔdzedɔwɔfe geɖe ɖe enu le dukɔ bubuwo me nenema ke. Wotu alɔdzedɔwɔfe ɖe Mexico City, le Mexico le fe 1929 me. Emegbe esime Ðasefowo fe agbɔsɔsɔme ɖo 60,000 la, wotu xɔ yeye si lolo wu ɖe tefe si te ɖe dugãa ŋu. Wokɔ eŋu le fe 1974 me, eye wotu bubuwo kpe ɖe eŋu le fe 1985 kple 1989 me. Fifi laa la, esusɔ vie woawu agbalẽtafe si lolo ŋutɔ kple xɔdɔme bubuwo nu. Esia wɔe be madidi o dɔwɔla siwo ade 1,200 ate ŋu anɔ Mexico alɔdzedɔwɔfea. Fifi laa la, wotaa magazine kple agbalẽwo le alɔdzedɔwɔfe ma na Ðasefo siwo wu 500,000 kple ame miliɔn geɖe bubu siwo le Mexico kpakple amesiwo le dukɔ siwo te ɖe wo ŋu me.
Le fe 1923 me la, wotu alɔdzedɔwɔfe ɖe Rio de Janeiro, Brazil, eye emegbe wotu xɔdɔme nyuiwo ɖe afima. Gake esi wònye São Paulo ye nye Brazil fe asitsadugã si me ʋumɔ geɖe to ta la, le fe 1968 me la, wotu alɔdzedɔwɔfe yeye ɖe dugã ma me. Kaka wòaɖo fe 1970-awo fe domedome la, Ðasefo siwo ade 100,000 ye nɔ Brazil. Gake tefe meganɔ anyi woakeke xɔawo ɖe enu le São Paulo o, eyata wofle anyigba si fe lolome nye agbleka gã 115, le Cesário Lange, si didi tso São Paulo gbɔ anɔ kilometa 150. Le March 21, 1981, dzi la, wokɔ alɔdzedɔwɔfe si wotu ɖe tefe yeye ma la ŋu. Xɔawo kekeɖenu wɔe be ame 1,200 ate ŋu anɔ alɔdzedɔwɔfea. Wotaa magazinewo kple agbalẽwo le Brazil hena Anyiehe Amerika fe akpa gãtɔ kple xexeame fe akpa bubuwo.
Wowu alɔdzedɔwɔfe gã bubu si wotaa agbalẽ le la tutu nu le fe 1990 feawo fe gɔmedzedze le Bogotá, Colombia. Wotaa Gbetakpɔxɔ kple Nyɔ! le afima ɖona ɖe Anyiehe Amerika fe dzieheɣetoɖofe nutowo katã me.
Alɔdzedɔwɔfe bubu siwo taa magazine miliɔn geɖe fe sia fe la le Argentina, Australia, Canada, Finland, Italy, Korea, Nigeria, Philippines, South Africa, kple Spain. Italy fe alɔdzedɔwɔfea hã taa agbalẽ miliɔn geɖe tsɔ kpe ɖe Bibliawo ŋu fe sia fe le gbegbɔgblɔ geɖe me. Gake wokpɔtɔ taa agbalẽ siwo wotana fe sia fe la fe akpa gãtɔ si ade agbalẽ miliɔn 40 kple magazine siwo wu biliɔn ɖeka la le Gbetakpɔxɔ Biblia Kple Trakt Habɔbɔa fe dɔwɔfegã si le Brooklyn, New York, kple efe agbalẽtafe si le New York fe dziehe gome.
Nyatefee, eɖe dzesi be alɔdzedɔwɔfewo fe agbɔsɔsɔme dzi ɖe edzi tso ɖeka si nɔ anyi fe alafa ɖeka enye si va yi dzi va ɖo 109 egbea, siwo kpɔa Yehowa Ðasefowo fe hiahiãwo gbɔ le dukɔ 234 me. Kristotɔ ɖeadzɔgbe lɔlɔ̃nu faa dɔwɔla siwo ade 13,000 siwo wɔa dɔ le tefe mawo hã ɖe dzesi! Kakaɖedzitɔe la, dɔ si wowɔna tsɔ kpe ɖe lɔlɔ̃nu faa dɔwɔla 5,500 siwo wɔa dɔ le Habɔbɔa fe dɔwɔfegã ŋu la, wɔa akpa vevi aɖe le nyagblɔɖi si Yesu Kristo gblɔ la me vava me be ‘woaɖe gbefã Mawu Fiaɖufeŋutinya nyui sia afia amewo le xexe blibo la katã me, eye ekema nuwuwu aɖo.’—Mateo 24:14.
[Etenuŋɔŋlɔ]
^ mm. 2 Woyɔnɛ ɣemaɣi be Zion’s Watch Tower Tract Society.
[Nɔnɔmetata si le axa 15]
Tom Hart, amesi wosusu be eyae nye Biblia Nusrɔ̃vi gbãtɔ le England
[Nɔnɔmetata siwo le axa 16]
London alɔdzea, le 34 Craven Terrace (le ɖusime fotoa me)
[Nɔnɔmetata siwo le axa 16]
Dɔwɔfe siwo wozãna fifia le London


text:
Egbea míele nu fom tso tɔtrɔ, nu yeyewo dodo ɖe ŋgɔ kple wo xɔxɔ ŋu.
Esi amadede tv la do le Italy le fe 1970 feawo me la, nutoa me dziɖuɖumegãwo te fli ɖe TV akpa gãtɔ me hegblɔ be yewomewɔ dodokpɔ si sɔ o eye be woate ŋu agblẽ nu le ekpɔlawo ŋu. Ðewohĩ wofe nyaa le etefe, ɖewohĩ menye nenemae o. Nya lae nye be enye mɔ̃ɖaŋununya si gblẽa nu le ame ŋu si dziɖuɖua dze agbagba be yeawɔ ɖoɖo ɖe eŋu elabena womese egɔme o.
Kpɔɖeŋu bubue nye internet.
First considered a “passing fad” , emegbe massively xɔe to amesiame si si smartphone alo laptop le le nya bliboa me.
Meɖo ŋku edzi be woɖu fewu le Bill Gates ŋu le gbebiame aɖe me le David Letterman Show me elabena enɔ nusi internet nye kple alesi wòatrɔ xexeame la me ɖem.
Bill: “[Internet] va le tefe si amewo ate ŋu ata nyatakakawo le […], aɖo elektrɔnik e-mailwo ɖe amewo le…”
Gbebiamela: “ɣleti eve kple afã enye sia la, gbefãɖeɖe gã aɖe dzɔ be le internet dzi […] la, wole baseball fefe aɖe ɖe ge […] eye ɖeko megblɔ na ɖokuinye be “ɖe radio foa gafofoa?” “…..
Bill: “Àte ŋu aɖo toe ɣesiaɣi si nèdi”.
Gbebiamela: “Ðe kasɛtfomɔ̃wo foa gafoɖokuia???”
… kple bubuawo. Le nyatefe me la, ekpɔa nu veve ŋutɔ, gake Bill nɔ nu kom. Menye kplii o, ke boŋ le egbɔ.
Mienya afisi mele yiyim kple esia, gake medi be mana eme nakɔ abe kristalo ene.
Mexɔe se ɖokuibɔbɔtɔe be ɣesiaɣi si nu yeye gãwo le eme la, vɔvɔ̃ ɖoa amewo.
Amewo adze agbagba aʋli nɔnɔme si li fifia ta elabena “trɔtrɔ” doa vɔvɔ̃ na amewo. Dɔwo tɔtrɔ, afe tɔtrɔ, hadɔwɔlawo tɔtrɔ (lol) nye seselelãme dziŋɔ aɖe elabena wowɔ ɖoɖo ɖe mía ŋu be míadi dedienɔnɔ eye míanɔ míafe akɔfafa fe tefe.
Ne mía tɔgbuiwo ke ɖe agado nyui aɖe ŋu, si me nuɖuɖutsofe geɖe le la, mehiã be “woado le wofe akɔfafa fe tefea” awɔ avu kple dzata aɖewo be woakpɔ wofe nuɖuɖu si kplɔe ɖo ta o.
Tɔtrɔ dziŋɔ eye mɔ̃ɖaŋununya sia gɔmesese sesẽ. Ame aɖewo le agbagba dzem be yewoase egɔme, gake le nyatefe me la, esesẽ abe dzomavɔ ene. Mele tefe sia fe geɖe eye megale nu yeyewo srɔ̃m gbesiagbe.
Yeye nukpɔsusu ɖeka mɔnuwo, fomevi vovovowo blockchain, validators, delegators, tomenukulawo, le rate, dzidefonamenuwo, oracles, etc etc. Zi alesi nèsrɔ̃ nu geɖe la, zi nenemae nèdi be yeasrɔ̃ nu eye zi nenemae nèkpɔnɛ be nu geɖe li nàsrɔ̃.
Esia le gbɔgblɔm be ɖeko ame akpa gãtɔ atsɔe atutu le esi womedi be yewoazã ahɔhɔ̃ fe ŋusẽ atsɔ ase egɔme o ta.
Mina magblɔ nya sia tẽ: enyo kura be nyemadi be yeasrɔ̃e o. Nyemenya alesi emailwo wɔa dɔe o eye ke hã mezãa wo gbesiagbe.
Nyemenya alesi internet wɔa dɔ ŋutɔŋutɔ o eye ke hã, le afisia hã la, mezãnɛ gbesiagbe.
Nenema ke le telefon kafofo, text message, TV, kple bubuawo hã gome.
Ne míegblɔe alea la, exɔa ɣeyiɣi hafi mɔ̃ɖaŋununya yeye aɖe va zu numame na ame eye esia tae amewo le vɔvɔ̃m ɖo.
Ðeko ame akpa gãtɔ atutu eŋu elabena nusi gɔme womese o la medzea wo ŋu o, vaseɖe esime woakpɔe be yewoate ŋu adze mɔ̃ɖaŋununya zazã gɔme evɔ yewomenya nusi le megbe nɛ ŋutɔŋutɔ o.
Mexɔe se be míegakpɔtɔ le kaba. Abe egbea ene la, esesẽ ŋutɔ na mamã dedie zãla be woaɖo gakotoku, aŋlɔ nuku nyagbea ɖi, akpɔ gome le decentralized ganyawo fe ɖoɖowo me, $AAVE , Uniswap, Pancakeswap, Curve, emegbe adi staking nana nyuitɔ, emegbe woaɖo dzesiwo ɖe gakotokuwo dome kple bubuawo.
Abe alesi wòle fifia ene la, womeɖoe be wòadze ame biliɔn geɖe ŋu o, eye esia nye nu nyui aɖe. Enye nu nyui aɖe elabena ne dɔwɔfewo dze susu tsɔtsɔ ɖe asisiwo fe susu tsɔtsɔ ɖe nu ŋu kple nutefekpɔkpɔ ŋu gɔme ko la, amesiame adi be yeanye efe akpa aɖe.
Woadzi dɔwɔfe yeyewo ɖe blockchain la dzi, woawɔ dɔ yeyewo. Web3 katã nye ŋusẽ tɔtrɔ tso dɔwɔfe gãwo gbɔ yi ezãlawo gbɔ eye wòle dzɔdzɔm le míafe ŋkume tututu.
$BTC kple $ETH menye fe 1 fe gadede asi o. Mɔ̃ɖaŋununya siawo atrɔ xexeame abe alesi míenyae ene eye woakpɔ tsitretsitsi tso ame mawo ke siwo ɖea vi wu tso xexe si wotu ɖe ga fe asixɔxɔ dzi le fiat dzi la gbɔ.
Melɔ̃ faa be madzra asitsatsa ahade ga crypto si míeyɔ va yi la me le fe ewo siwo gbɔna me eye ɖewohĩ mawu ema gɔ̃ hã.
Esi míegblɔ esiawo katã la, menye crypto ɖesiaɖee le ɖeka o, abe alesi menye stock ɖesiaɖee le ɖeka o ene.
BTC tsɔtsɔ sɔ kple TurtleCoin le abe $TSLA (Tesla Motors, Inc.) (Tesla Motors, Inc.) tsɔtsɔ sɔ kple Theranos ene. Eye susu aɖe li si tae ticker mele Theranos si o.


text: 5 Eya ta nye, ame si ŋutɔ hã nye hamemetsitsi, si nye Kristo la fe fukpekpewo ŋuti ɖasefo kple ŋutikɔkɔe si woava ɖe ɖe go+ la fe gomekpɔla, mele nu xlɔ̃m hamemetsitsi siwo le mia dome be:2 Mikplɔ Mawu fe alẽha+ si le miafe dzikpɔkpɔ te la, misubɔ abe dzikpɔlawo ene,* menye le dzizizi ta o, ke boŋ kple lɔlɔ̃nu faa le Mawu ŋkume;+ menye le viɖe foɖi didi ta hã o,+ ke boŋ kple dzi faa;3 menye be miaɖu afetɔ ɖe ame siwo nye Mawu tɔ la dzi o,+ ke boŋ be miazu kpɔɖeŋu na alẽha la.+4 Eye ne wova ɖe alẽkplɔla gã+ la fia la, ekema miaxɔ ŋutikɔkɔe fe dziɖuɖukuku magblemagblẽ la.+5 Nenema kee mi ɖekakpuiwo hã mibɔbɔ mia ɖokui ɖe ame tsitsiwo te.*+ Ke mi katã mido ɖokuibɔbɔ le nuwɔwɔ kple mia nɔewo me, elabena Mawu tsia tsitre ɖe dadalawo ŋu, ke evea ɖokuibɔbɔlawo nu.+6 Eya ta mibɔbɔ mia ɖokui ɖe Mawu fe asi sesẽ la te, ne wòado mi ɖe dzi le ɣeyiɣi si sɔ la dzi,+7 esime miedro miafe dzimaɖitsitsiwo katã ɖe edzi,+ elabena eléa be na mi.+8 Minɔ mo xexi, minɔ ŋudzɔ!+ Miafe adikãtɔ, Abosam, le tsatsam abe dzata si le gbe ɖem eye wòle ame dim be yeavuvu ami ene.+9 Ke mitsi tsitre ɖe eŋu,+ minɔ te sesĩe le xɔse me, esi mienyae be mia nɔviwo fe habɔbɔ blibo si le xexea me la hã le fukpekpe mawo ke me tom ta.+10 Ke ne miekpe fu ɣeyiɣi vi aɖe vɔ la, amenuvevewo katã fe Mawu, ame si yɔ mi va efe ŋutikɔkɔe+ mavɔ la gbɔ le Kristo me la, ŋutɔ ana miawu miafe hehexɔxɔa nu. Ana miali ke,+ ana miasẽ ŋu,+ ana mianɔ te sesĩe.11 Eya tɔ nanye ŋusẽ yi mavɔmavɔ me. Amen.12 Meŋlɔ nya ʋɛ siawo ɖo ɖe mi to Silvano,*+ ame si mekpɔ be enye nɔviŋutsu nutefewɔla la dzi, be made dzi fo na mi ahaɖi ɖase na mi vevie be, esiae nye Mawu fe amenuveve vavãtɔ la. Milé eme ɖe asi sesĩe.13 Nyɔnu* si le Babilon, si nye ame tiatia abe miawo ke ene la, do gbe na mi, vinye Marko+ hã do gbe na mi.14 Mitsɔ nugbugbɔ si me lɔlɔ̃ le do gbe na mia nɔewo.Mawu fe ŋutifafa nanɔ kpli mi ame siwo katã wɔ ɖeka kple Kristo.


text:
Yehowa Fia Num Tso Nye Ðevime
Agbemeŋutinya
Yehowa Fia Num Tso Nye Ðevime
ABE ALESI RICHARD ABRAHAMSON GBLƆE ENE
“Mawu, èfia num tso nye ɖevime ke, eye meɖe gbe fã wò nukunuwo vaseɖe fifi.” Na magblɔ nusita gɔmesese tɔxɛ le Psalmo 71:17 me nya mawo ŋu nam.
BIBLIA NUSRƆ̃VIAWO, si nye ŋkɔ si woyɔna na Yehowa Ðasefowo ɣemaɣi la ke ɖe danye, Fannie Abrahamson ŋu le fe 1924 me. Ƒe ɖeka koe mexɔ. Kaka woafia Biblia me nyatefe aɖe Dada ko la, ewɔa kaba ɖagblɔa nusi wòsrɔ̃ la na efe afelikawo, eye wòfia nu mía kple fonye kple daanye hã. Hafi mava nya nuxexlẽ la, ekpe ɖe ŋunye mesrɔ̃ mawunyakpukpui geɖewo ku ɖe Mawu fe Fiaɖufe fe yayrawo ŋu ɖe tame.
Le fe 1920-awo fe nuwuwu la, nyɔnu ʋɛ aɖewo kple ɖeviwo koe le míafe Biblia Nusrɔ̃viwo fe fufofo si le La Grande, le Oregon, U.S.A., afisi wodzim henyim le la me. Togbɔ be míesa ɖe aga hã la, subɔla mɔzɔlawo, siwo woyɔna be xɔsetamɔzɔlawo, va srãa mí kpɔna zi ɖeka alo zi eve le fea me. Wofoa nufo tuameɖowo, kplɔa mí yia tso afeme yi afeme subɔsubɔdɔa me, eye wotsɔa ɖe le ɖeviwo me vevie. Ame vevi siawo dometɔ aɖewoe nye Shield Toutjian, Gene Orrell, kple John Booth.
Le fe 1931 me la, ame aɖeke mete ŋu tso míafe fufofoa me yi takpekpe si wowɔ le Columbus, Ohio, afisi Biblia Nusrɔ̃viawo tsɔ ŋkɔ Yehowa fe Ðasefowo le la o. Gake amehawo, si nye ŋkɔ si woyɔna na hamewo tsã, kple fufofo saɖaga siwo mete ŋu de takpekpea o la fo fu ɖe wo nɔfewo le August ma me be woalɔ̃ ɖe ŋkɔ yeye si woɖo kplikpaa be woatsɔ dzi. Míafe fufofo sue si nɔ La Grande la wɔ esia. Emegbe le agbalẽvi si nye The Crisis mama dɔa wɔwɔ me le fe 1933 me la, mesrɔ̃ Biblia me ɖaseɖinyawo ɖe tame zi gbãtɔ eye nye ɖeka menɔ ɖase ɖim tso afeme yi afeme.
Le fe 1930-awo me la, tsitretsitsi ɖe míafe dɔa ŋu nu nɔ sesẽm ɖe edzi. Be hameawo nate ŋu anɔ te ɖe enu la, woma wo ɖe nusi woyɔna be hatsotsowo me, eye wowɔa takpekpe suewo hefoa wo ɖokui ɖe gbefãɖeɖedɔ si woyɔna be hatsotso fe dɔwɔwɔ me zi ɖeka alo zi eve le fea me. Le takpekpe siawo me la, wofiaa mí gbefãɖeɖe mɔnuwo kple alesi míawɔ nu bubutɔe ɖe kpovitɔ siwo ado kplamatse mí ŋu. Esi wònye woléa Ðasefowo yina na kpovitɔ ʋɔnudrɔ̃lawo alo ʋɔnudrɔ̃fewo enuenu ta la, míetoa mɔfiame gbalẽ si woyɔna be “Order of Trial” me tsɔ dzrana ɖoe. Esia kpena ɖe mía ŋu be míanɔ te ɖe yometiti nu.
Tsitsi le Biblia me Nyatefea me le Gɔmedzedzea Me
Nye ŋudzedzekpɔkpɔ ɖe Biblia me nyatefewo kple Biblia me mɔkpɔkpɔ si nye agbe tegbee nɔnɔ le anyigba dzi le Mawu fe Dzifofiaɖufea te ŋu nɔ dzidzim ɖe edzi. Le ɣemaɣi me la, wometea gbe ɖe nyɔnyrɔxɔxɔ dzi na amesiwo mele mɔ kpɔm be yewoaɖaɖu dzi kple Kristo le dzifo o. (Nyaɖeɖefia 5:10; 14:1, 3) Ke hã wogblɔ nam be ne enye nye dzimedidi kplikpaa be mawɔ Yehowa fe lɔlɔ̃nu la, asɔ be maxɔ nyɔnyrɔ. Mewɔ esia le August 1933 me.
Esi mexɔ fe 12 la, ewɔ na nye nufiala be menɔ agbagba dzem le dutofo nufo fofo me, eyata efoe ɖe Dada nu be wòawɔ ɖoɖo ɖe hehe bubu nanam kpee ŋu. Dada se le eɖokui me be esia akpe ɖe ŋunye masubɔ Yehowa nyuie wu. Eyata Dada nɔ nu nyam na hehenala la fe ɖeka be wòatsɔ axe fe lae. Hehexɔxɔa kpe ɖe ŋunye ŋutɔ le subɔsubɔdɔa me. Esi mexɔ fe 14 la, ŋuɖuidɔ dze dzinye si na medzudzɔ hehea xɔxɔ fe ɖeka kple edzivɔ.
Le fe 1939 me la, ɣeyiɣiawo katã fe subɔla aɖe si ŋkɔe nye Warren Henschel va míafe nutoa me. * Enye fonye le gbɔgbɔ me, amesi kplɔam yia gbeadzi ŋkeke bliboa. Mexɔ ɣeyiɣi aɖeke hafi wòkpe ɖe ŋunye mefo ɖokuinye ɖe mɔkeke me mɔɖeɖedɔa, si nye ɣeyiɣi kpui aɖe fe ɣeyiɣiawo katã fe subɔsubɔdɔa me o. Le dzomeŋɔli ma me la, wotrɔ asi le míafe fufofoa ŋu wozu hame. Woɖo Warren be wòanye hamesubɔla, eye woɖo nye hã Gbetakpɔxɔ Nusɔsrɔ̃ dzikpɔlae. Esi Warren dzo yi subɔsubɔ ge le Betel, si nye Yehowa Ðasefowo fe dukɔwo dome dɔwɔfegã si le Brooklyn, New York la, meva zu hamesubɔla.
Ɣeyiɣiawo Katã fe Subɔsubɔdɔa Gɔmedzedze
Nye agbanɔamedzi si dzi ɖe edzi esi mezu hamesubɔla la hã gade dzi fo nam vevie be mafo ɖokuinye ɖe ɣeyiɣiawo katã fe subɔsubɔdɔa me, eye mewɔ esia esi mexɔ fe 17 le nye fe etɔ̃ sekɛndrisuku nuwuwu vɔ megbe. Papa mewɔ ɖeka kpli mí le míafe subɔsubɔ me o, ke hã eléa be na fomea nyuie eye wònye amesi wɔa nu ɖe gɔmeɖose kɔkɔwo nu. Efe didie nye be made kɔledzi. Gake egblɔ nam be zi alesi nyemeɖo ŋu ɖe ye ŋu na mlɔfe kple nuɖuɖu o ko la, mate ŋu awɔ nusi melɔ̃. Eyata medze mɔɖeɖedɔa gɔme le September 1, 1940 dzi.
Hafi madzo le afeme la, danye na mexlẽ Lododowo 3:5, 6: “Ðo ŋu ɖe Yehowa ŋu tso dzi blibo me, ke megaɖo dzi ɖe wò gɔmesese ŋu o. Lé ŋku ɖe eŋu le wò mɔwo katã dzi, ekema ata mɔ na wò.” Eye le nyatefe me la, ŋuɖoɖo ɖe Yehowa ŋu ɣesiaɣi kpe ɖe ŋunye ŋutɔ.
Etefe medidi o meva kpe ɖe Joe kple Margaret Hart ŋu le subɔsubɔdɔa me le Washington State fe dziehetitina. Anyigbamamaa nɔ vovovo—nyinyifewo, alẽnyifewo, Indiantɔwo fe nutome, kpakple duvi kple kɔfe geɖewo. Le fe 1941 fe adame la, woɖom be manye hamesubɔla le hame si le Wenatchee, Washington.
Le míafe takpekpe aɖe me le Walla Walla, Washington la, menye anyinɔfegbɔkpɔla henɔ amesiwo gbɔna akpataa me xɔm. Mekpɔ nɔviŋutsuvi aɖe nɔ fu kpem le alesi wòawɔ gbeɖiɖimɔ̃ naɖi ŋu. Eyata medoe ɖe egbɔ be wòaxɔ nye dɔa awɔ ne maxɔ etɔ. Esi nutomesubɔla, Albert Hoffman, trɔ gbɔ eye wòva kpɔ be megblẽ dɔa ɖi la, etsɔ nukomo kple xɔlɔ̃wɔwɔ ɖe nu me nam ku ɖe vevienyenye si le fɔléle ɖe ame fe dɔdasi ŋu vaseɖe esime wogblɔ nɛ be wòawɔ dɔ bubu ŋu. Nuxlɔ̃amenya sia tsi susu me nam vaseɖe egbea.
Le August 1941 me la, Yehowa Ðasefowo wɔ ɖoɖo ɖe takpekpe gã aɖe ŋu le St. Louis, Missouri. Harts-fomea xe wofe agbatsɔʋu tame hede bentsiwo eme. Mí mɔɖela asieke nɔ ʋu ma me zɔ kilometa 2,400 fe mɔa yi St. Louis. Yiyi ɖeɖe xɔ kwasiɖa ɖeka kloe. Vavalawo fe agbɔsɔsɔ gbogbotɔ kekeake si kpovitɔwo bu la anɔ ame 115,000. Togbɔ be vavalawo fe xexlẽme made nenema gbegbe o hã, ɖikeke mele eme o be esɔ gbɔ wu Ðasefo 65,000 lɔfo si nɔ United States ɣemaɣi. Takpekpea tu ame ɖo le gbɔgbɔ me ale gbegbe.
Subɔsubɔ le Brooklyn Betel
Esi metrɔ yi Wenatchee la, mexɔ lɛta aɖe si bia be mava Brooklyn Betel. Esi meva ɖo le October 27, 1941 dzi la, wokplɔm yi Nathan H. Knorr, si nye agbalẽtafea dzikpɔla la gbɔ. Etsɔ tufafa ɖe alesi nuwo yia edzi le Betel me nam eye wote gbe ɖe edzi nam be Yehowa ŋu nɔnɔ kplikplikpli le vevie be agbe nadze edzi na ame le afima. Emegbe wokplɔm yi Agbalẽwo Ðoɖoɖa fe Dɔwɔfea eye wona menɔ hamewo fe ŋkɔ ŋlɔm ɖe agbalẽ siwo woaɖo ɖa wo dzi.
Le January 8, 1942 dzi la, Joseph Rutherford, si xɔ ŋgɔ na Yehowa Ðasefowo le xexeame godoo la ku. Le ŋkeke atɔ̃ megbe la, Habɔbɔa fe akametiwo tia Nɔviŋutsu Knorr be wòaxɔ ɖe etefe. Esi W. E. Van Amburgh, amesi nɔ Habɔbɔa fe ga dzi kpɔm ɣeyiɣi didi aɖe, ɖe gbefã nya sia na Betel-fomea la, egblɔ be: “Meɖo ŋku esime C. T. Russell ku [le fe 1916 me] eye J. F. Rutherford xɔ ɖe etefe la dzi. Afetɔ la yi edzi le mɔ fiam Efe dɔa eye wòna wòle dzidzedze kpɔm. Fifia, mele mɔ kpɔm kple dzi blibo be dɔa ayi edzi le Nathan H. Knorr fe ŋgɔxɔxɔ me, elabena Afetɔ la fe dɔe nye esia, menye amegbetɔ tɔe o.”
Le February 1942 me la, woɖe gbefãe be woadze “Teokrasi Subɔsubɔdɔ Suku Deŋgɔ” la gɔme. Wotrɔ asi le eŋu be wòatsɔ ana hehe amesiwo le Betel be woadzi wofe Biblia me nyatiwo ŋuti numekukuwɔwɔ fe ŋutete ɖe edzi, aɖo nyatia ɖe ɖoɖo nu, eye woanye nufo tuameɖowo. Nufofo le dutofo fe hehe si mexɔ tsã kpe ɖe ŋunye mete ŋu wɔ ŋgɔyiyi kabakaba le sukua me.
Etefe medidi o, woɖom ɖe Subɔsubɔdɔdzikpɔfe, si kpɔa Ðasefowo fe subɔsubɔdɔa dzi le United State. Emegbe le fe ma me la, woɖoe be woagbugbɔ ɖoɖo awɔ na subɔlawo be woasrã Ðasefowo fe hamewo akpɔ. Le ɣeyiɣi aɖe megbe la, subɔla mɔzɔla siawo siwo woyɔna be nɔviawo subɔlawo la va zu amesiwo woyɔna be nutome sue dzikpɔlawo. Le fe 1942 fe dzomeŋɔli la, wowɔ ɖoɖo ɖe suku aɖe ŋu le Betel be woatsɔ ahe nɔviwo na subɔsubɔdɔ sia wɔwɔ, eye mɔnukpɔkpɔ su asinye be manye hehexɔlawo dometɔ ɖeka. Meɖo ŋku edzi nyuie be Nɔviŋutsu Knorr, si nye nufialawo dometɔ ɖeka, te gbe ɖe nya sia dzi na mí be: “Mègawɔ nu be nàdze amegbetɔ ŋu o. Màva dze ame aɖeke ŋu mlɔeba o. Dze Yehowa ŋu, eye adze amesiwo katã lɔ̃ Yehowa ŋu.”
Wodze mɔzɔzɔdɔa wɔwɔ gɔme le October 1942 me. Mí amesiwo le Betel la dometɔ aɖewo kpɔa gome le eme le kwasiɖanuwuwu aɖewo me, ɖasrãa hame siwo nɔ kilometa 400 fe nuto me le New York City la kpɔna. Míetoa hamea fe gbefãɖeɖedɔwɔnawo kple kpekpewo dede fe nuŋlɔɖiwo me, wɔa kpekpe kple amesiwo kpɔa hame fe dɔwo dzi, naa nufo ɖeka alo eve, eye míeyia gbeadzi kple Ðasefo siwo le afima.
Le fe 1944 me la, menɔ amesiwo woɖe tso Subɔsubɔdɔdzikpɔfea be woaɖa wɔ ɣleti ade fe mɔzɔzɔdɔa la dome, míeyi ɖasubɔ le Delaware, Maryland, Pennsylvania, kple Virginia. Emegbe le ɣleti ʋɛ aɖewo me la, meyi ɖasrã hame siwo le Connecticut, Massachusetts, kple Rhode Island, kpɔ. Esi metrɔ gbɔ va Betel emegbe la, mewɔ dɔ ɣeyiɣi aɖe kple Nɔviŋutsu Knorr kple efe agbalẽŋlɔla Milton Henschel, afisiae meva nya nu tso xexeame katã fe dɔa ŋu nyuie le. Mewɔ dɔ ɣeyiɣi aɖe hã le Gadzikpɔfea, le W. E. Van Amburgh kple efe kpeɖeŋutɔ, Grant Suiter, te. Emegbe le fe 1946 me la, woɖom dɔwɔfe vovovo dzikpɔlae le Betel.
Tɔtrɔ Gãwo le Nye Agbe Me
Esime menɔ hamewo subɔm le fe 1945 me la, meva dze si Julia Charnauskas le Providence, Rhode Island. Kaka wòaɖo fe 1947 fe domedome la, míedzra ɖo be míaɖe mía nɔewo. Melɔ̃ Betel-subɔsubɔdɔ vevie, gake le ɣemaɣiwo me la, ɖoɖo aɖeke meli be nàkplɔ srɔ̃wò vɛ woava wɔ dɔ o. Eyata le January 1948 me la, medzo le Betel, eye mía kple Julia (Julie) míeɖe mía nɔewo. Mekpɔ ɣeyiɣi aɖe fe dɔ nɔ wɔwɔm le fiase aɖe me le Providence eye mí ame evea míedze mɔɖeɖedɔa wɔwɔ gɔme ɖekae.
Le September 1949 me la, woyɔm be mava wɔ nutome sue dzikpɔkpɔ fe dɔ le Wisconsin fe dzieheɣetoɖofe. Tɔtrɔ gã aɖee wònye na mía kple Julie be míaɖe gbefã le afisi duawo fe akpa gãtɔwo nye du suesuewo kple kɔfe siwo me wotrɔa asi le nyinotsi ŋu le. Vuvɔŋɔliawo didina hefana ŋutɔ, eye yame fe fafa nɔa Celsius –20 lɔfo kwasiɖa geɖe tsɔ kpe ɖe sno gbogbo aɖewo ŋu. Ʋu menɔ mía si o. Gake míekpɔa ame aɖe wòkɔna mí yia hame bubu mee ɣesiaɣi.
Le nye nutome sue dɔa wɔwɔ ɣeyiɣi kpui aɖe megbe la, míewɔ nutome sue takpekpe. Meɖo ŋku edzi be menɔ ŋku lém ɖe dɔ ɖesiaɖe ŋu tututu be makpɔ egbɔ be nusianu le edzi yim pɛpɛpɛ, si wɔe be nɔvi aɖewo tsi dzodzodzoe. Esia na nutome gã dzikpɔla, Nicholas Kovalak, tsɔ tufafa ɖe eme nam be nɔviawo ŋutɔwo kpɔa nuwo gbɔ le mɔ si ma wo nu eye mehiã be makpɔ gome le nuwo gbɔ kpɔkpɔ me tsitotsito nenema gbegbe o. Aɖaŋuɖoɖo sia kpe ɖe ŋunye le dɔdasi geɖewo gbɔ kpɔkpɔ me vaseɖe egbea.
Le fe 1950 me la, wode ɣeyiɣi kpui aɖe fe dɔ asi nam—be makpɔ xɔdidi na takpekpevalawo dzi, si va nye takpekpe gã gbogbo siwo míewɔ le Yankee Stadium le New York City la fe gbãtɔ. Takpekpea, si me amewo tso dukɔ 67 me va eye míekpɔ vavalawo fe gbogbotɔ kekeake si nye 123,707 la, do dzidzɔ na ame tso efe gɔmedzedze vaseɖe nuwuwu ale gbegbe! Le takpekpea megbe la mía kple Julie míeyi mɔzɔzɔdɔa dzi. Dzi nɔ mía dzɔm nyuie le nutome sue dɔa wɔwɔ me. Ke hã míese le mía ɖokui me be míate ŋu ayi edzi atsɔ mía ɖokui anɔ nanam faa ɣesiaɣi. Eyata fe sia fe la míekpea dɔbiagbalẽ ɖo na Betel-subɔsubɔdɔ kple dutanyanyuigbɔgblɔdɔa wɔwɔ. Le fe 1952 me la, dzi dzɔ mí be wokpe mí be míava de Gbetakpɔxɔ Habɔbɔa fe Gilead Biblia Suku fe klass 20 lia, afisi miexɔ dutanyanyuigbɔgblɔdɔa fe hehe le.
Subɔsubɔ le Duta
Esi míewu suku nu le fe 1953 me la, woɖo mí ɖe Britain, eye mewɔ nutome gã dzikpɔkpɔdɔa le England. Esi míekpɔ xɔ fe ɖeka le dɔ sia si me mía kple Julie míese vivi le ŋutɔ me o ta la, dɔ yeye si míexɔ be míayi Denmark wɔ nuku na mí. Eva hiã be ame bubu nakpɔ alɔdzedɔwɔfea si le Denmark dzi. Esi mete ɖe wo gbɔ eye mexɔ hehe le dɔ sia dzi kpɔkpɔ me le Brooklyn ta la, woɖom ɖa be maɖakpe asi ɖe wo ŋu. Míeɖo meli yi Netherlands, eye míeɖo keteke tso afima yi Copenhagen, Denmark. Míeɖo le August 9, 1954 dzi.
Kuxi siwo gbɔ wole be míakpɔ ɣemaɣi dometɔ ɖekae nye be nɔvi siwo le agbanɔamedzi nɔfe dometɔ ʋɛ aɖewo gbe mɔfiafia si tso dɔwɔfegã si le Brooklyn gbɔ la xɔxɔ. Gakpe ɖe eŋu la, ame ene siwo ɖea míafe agbalẽ gɔme yia Denmarkgbe me dometɔ etɔ̃ dzo le Betel eye mlɔeba la wova dzudzɔ hadede kple Yehowa Ðasefowo. Gake Yehowa se míafe gbedodoɖawo. Mɔɖela eve, siwo nye Jørgen kple Anna Larsen siwo nɔ ɣeyiɣi aɖe zãm nɔ gbe gɔme ɖem na mí la tsɔ wo ɖokui na ewɔwɔ ɣeyiɣiawo katã. Eyata míafe magazineawo gɔmeɖeɖe ɖe Denmarkgbe me yi edzi eye míeda wo dometɔ aɖeke fu kpɔ o. Larsen-fomea gakpɔtɔ le Denmark Betel, Jørgen nye Alɔdzekɔmitia fe zimenɔla.
Nusi dea dzi fo na mí vevie le ɣeyiɣi mawo mee nye Nɔviŋutsu Knorr fe sasrãkpɔ edziedzia. Evona ɖe ame ŋu ɖoa dze kple ame, hegblɔa nutefekpɔkpɔ siwo akpe ɖe ame ŋu wòakpɔ kuxiwo gbɔ la na mí. Le efe sasrãkpɔ aɖe me le fe 1955 me la, woɖoe be woatu alɔdzedɔwɔfe yeye le Denmark si me agbalẽtamɔ̃wo anɔ ale be míate ŋu ata magazinewo ɖe Denmarkgbe me. Wofle anyigba aɖe le Copenhagen fe dziehe nutome, eye kaka dzomeŋɔli naɖo le fe 1957 me la, míeʋu yi afe yeyea me. Harry Johnson, kple srɔ̃a, Karin siwo va Denmark le Gilead fe klass 26 lia nuwuwu megbe la, kpe ɖe mía ŋu woɖi agbalẽtamɔ̃a wònɔ dɔ wɔm.
Míetrɔ asi le ɖoɖo si nɔ mía si na takpekpe gãwo wɔwɔ le Denmark ŋu, eye nutefekpɔkpɔ si su asinye le dɔwɔwɔ le takpekpewo me le United States kpe ɖe ŋunye ŋutɔ. Le fe 1961 me la, dukɔwo dome takpekpe si míewɔ le Copenhagen na míexɔ takpekpe vala siwo tso dukɔ siwo wu 30 me. Vavalawo fe agbɔsɔsɔ gbogbotɔ kekeake nɔ ame 33,513. Le fe 1969 me la míewɔ takpekpe si va dze fã be enye gãtɔ kekeake si wowɔ kpɔ le Scandinavia, si me vavalawo fe agbɔsɔsɔ gbogbotɔ nye ame 42,073!
Le fe 1963 me la, wokpem be mava de Gilead fe klass 38 lia. Esia nye ɣleti ewo fe hehenana si ŋu wotrɔ asi le be woatsɔ ana hehe alɔdzedɔwɔfea dzikpɔlawo. Enye dzidzɔ nam be magawɔ ɖeka kple Brooklyn Betel fomea ake eye magaɖe vi tso amesiwo le dɔ wɔm fe geɖe le dɔwɔfegã la gbɔ.
Le hehe sia xɔxɔ megbe la, megbugbɔ yi Denmark be makpɔ dɔ siwo le afima dzi. Hekpe ɖe eŋu la, mɔnukpɔkpɔ su asinye mesubɔ abe alɔdzewo dzikpɔla ene, nɔ alɔdzewo srãm kpɔ le ɣetoɖofe kple dziehe Europa be made dzi fo na amesiwo le dɔ wɔm le afima eye makpe ɖe wo ŋu woate ŋu akpɔ wofe dɔwo gbɔ. Mewɔ dɔ sia nyitsɔ laa le Ɣetoɖofe Afrika kple Carib nutowo me.
Le fe 1970-awo fe nuwuwu lɔfo la, nɔvi siwo nɔ Denmark va dze tefe didi hena afisi woatu dɔwɔfe si lolo wu ɖo be woadzi gbegɔmeɖeɖe kple agbalẽtata ɖe edzi. Wokpɔ anyigba nyui aɖe si gbɔ didi kilometa 60 tso Copenhagen fe ɣetoɖofe. Mía kple ame bubuwo míede aɖaŋu le dɔwɔfe yeyea tutu kple nɔnɔme si me wòanɔ ŋu, eye mía kple Julie míenɔ mɔ kpɔm na anyinɔnɔ kple Betel-fomea le afe yeyea me. Gake nuwo meva yi nenema o.
Míetrɔ Yi Brooklyn
Le November 1980 me la, woyɔ mía kple Julie be míava Betel le Brooklyn, eye míeɖo afima le January fe gɔmedzedzea le fe 1981 me. Le ɣemaɣi me la, míenɔ míafe fe 50-awo fe nuwuwu me, eye esi míesubɔ kple mía nɔviŋutsu kple nɔvinyɔnu lɔlɔ̃awo míafe agbenɔfe fe afa le Denmark megbe la, menɔ bɔbɔe na mí be míatrɔ ayi United States o. Ke hã míeku ɖe afisi dze mía ŋu ŋu o, ke boŋ míedze agbagba be míafe susu nanɔ míafe dɔdasia kple kuxi ɖesiaɖe si wòahe vɛ na mí ŋu.
Míeɖo Brooklyn eye míenɔ afima. Woɖo Julie ɖe gadzikpɔfe, eye wònɔ dɔ si tɔgbe wòwɔ le Denmark la wɔm. Wode dɔ asi nam le Agbalẽŋɔŋlɔdɔwɔfe la be makpe asi ɖe ɖoɖowɔwɔ ɖe agbalẽwo ŋu kple wo wɔwɔ ŋu. Ƒe 1980 fe gɔmedzedzea nye tɔtrɔɣi le dɔwɔwɔmɔnu si wozãna le Brooklyn me, elabena míeɖe asi le nuŋlɔmɔ̃ kple nuŋɔŋlɔ ɖoɖo ɖe tsumi dzi ŋu va le kɔmpiuta kple nuŋɔŋlɔ ɖe agba falɛ dzi ahaɖe ɖe aŋeto dzi hafi aɖe ɖe agbalẽ dzi si me amadedewo katã le zãm. Nyemenya naneke tso kɔmpiuta ŋu o, gake menya alesi wowɔa ɖoɖo ɖe dɔ ŋu kple alesi wowɔa dɔ kple amewo.
Esia megbe kpuie la, eva hiã be woado ŋusẽ ɖoɖo si wowɔ na Nutata Dɔwɔfea esi míetrɔ ɖe amadedewo katã zazã le agbalẽtata kple nɔnɔmetatawo me ŋu. Togbɔ be nutata fe nutefekpɔkpɔ aɖeke menɔ asinye o hã la, mete ŋu kpe asi ɖe ɖoɖowɔwɔ ŋu. Eyata dɔwɔfe ma dzi kpɔkpɔ fe mɔnukpɔkpɔ su asinye fe asieke.
Le fe 1992 me la, wode dɔ asi nam be makpe asi ɖe Dziɖuha fe Agbalẽtakɔmiti la ŋu eye woɖom ɖe Gadzikpɔfea. Le afisia la, meyi edzi subɔ le Yehowa Ðasefowo fe ganyawo gbɔ kpɔkpɔ me.
Subɔsubɔ tso Nye Ðevime
Tso nye ɖevime kple nye 70 fe ɖokuitsɔtsɔna me la, Yehowa fia num dzigbɔɖitɔe to efe Nya, Biblia, kple nɔvi siwo kpena ɖe ame ŋu le efe habɔbɔ wɔnuku la me dzi. Metsɔ fe 63 kple edzivɔ wɔ ɣeyiɣiawo katã fe subɔsubɔdɔae eye mía kple srɔ̃nye wɔnutefe Julie míeza fe 55 kple edzivɔ le fe mawo me ɖekae. Nyatefee, mese le ɖokuinye me be Yehowa yram ŋutɔ.
Gbaɖegbe ʋĩ le fe 1940 me, esime medzo le afeme hefo ɖokuinye ɖe mɔɖeɖedɔa me la, fofonye ɖu fewu le nye tameɖoɖo ŋu gblɔ be: “Vi, ne èyi nusia gbe la, megabu be yeate ŋu atrɔ ava gbɔnye be mana kpekpeɖeŋu aɖeke ye o.” Medzɔ ɖe dzinye kpɔ be mawɔ esia le fe siwo katã va yi me o. Yehowa toa hati Kristotɔwo dzi naa nusiwo katã mehiã lam wògbaa go zi geɖe. Emegbe fofonye va de bubu míafe dɔa ŋu, eye wòwɔ ŋgɔyiyi aɖewo gɔ̃ hã le Biblia me nyatefea sɔsrɔ̃ me hafi ku le fe 1972 me. Dada si si dzifoyiyi fe mɔkpɔkpɔ nɔ la yi edzi subɔ Yehowa nutefewɔwɔtɔe vaseɖe efe kugbe le fe 1985 me, esime wòxɔ fe 102.
Togbɔ be kuxiwo doa mo ɖa le ɣeyiɣiawo katã fe subɔsubɔdɔa me hã la, mewɔ na mía kple Julie kpɔ be míaɖe asi le míafe dɔa ŋu o. Yehowa lé mí ɖe te le míafe tameɖoɖo kplikpaa sia me. Esime dzinyelawo nɔ tsitsim eye wohiã kpekpeɖeŋu gɔ̃ hã la, nɔvinyenyɔnu, Victoria Marlin, yi ɖakpɔ wo dzi dɔmenyotɔe. Míedaa akpe nɛ ɖe kpekpeɖeŋu si wona la ta, si wɔe be míete ŋu yi ɣeyiɣiawo katã fe subɔsubɔdɔa dzi.
Julie kpe ɖe ŋunye nutefewɔwɔtɔe le nye dɔdasiwo katã me hetsɔe abe efe adzɔgbeɖeɖe na Yehowa fe akpa aɖe ene. Eye togbɔ be mexɔ fe 80 eye lãmegbegblẽ ɖea fu nam hã la, mesena le ɖokuinye me be Yehowa yram ŋutɔ. Mekpɔ dzidefoname geɖe le hakpala la fe nya me, amesi esi wòɖe gbefã be Mawu fia nu ye tso yefe ɖevime vɔ megbe la, ɖe kuku be, ‘Eyata, Mawu, megagblẽm ɖi o vaseɖe nye amegãkuku me, vaseɖe esime maɖe gbefã wò ŋusẽ na megbeviwo.’—Psalmo 71:17, 18.
[Etenuŋɔŋlɔwo]
^ mm. 12 Warren tsea enye Milton Henschel, si subɔ fe geɖe le Yehowa Ðasefowo fe Dziɖuha la me.
[Nɔnɔmetata si le axa 20]
Mía kple Dada le fe 1940 me esime medze mɔɖeɖedɔa gɔme
[Nɔnɔmetata si le axa 21]
Mía kple hanyeti mɔɖelawo Joe kpakple Magaret Hart
[Nɔnɔmetata si le axa 23]
Le míafe srɔ̃ɖeŋkekea dzi le January 1948 me
[Nɔnɔmetata si le axa 23]
Le fe 1953 me, mía kple Gilead sukuxɔmehatiwo. Tso miame yi ɖusime: Don kple Virginia Ward, Geertruida Stegenga, mía kple Julie
[Nɔnɔmetata si le axa 23]
Mía kple Frederick W. Franz kple Nathan H. Knorr le Copenhagen, Denmark, 1961
[Nɔnɔmetata si le axa 25]
Mía kple Julie egbea


text: 7 Esi fia la le eya ŋutɔ fe afe* me,+ eye Yehowa na gbɔdzɔe tso efe futɔwo katã si me godoo va kpe la,2 fia la gblɔ na nyagblɔɖila Natan+ be: “Kpɔ ɖa, mele sedertixɔ+ me, ke Mawu vavã la fe Aɖaka ya le avɔgbadɔ me.”+3 Natan gblɔ na fia la be: “Nu sia nu si le dzi me na wò la, heyi nàwɔe, elabena Yehowa li kpli wò.”+4 Le zã ma ke me la, Yehowa fe gbe va na Natan be:5 “Yi ɖagblɔ na nye subɔla David be, ‘Ale Yehowa gblɔe nye esi: “Wòe atu xɔ nam manɔ emea?+6 Elabena tso gbe si gbe mekplɔ Israel-viwo tso Egipte la, nyemenɔ xɔ aɖeke me kpɔ va se ɖe egbe sia o,+ ke boŋ menɔa agbadɔ kple avɔgbadɔ me tso tefe yi tefe.+7 Ɣeyiɣi siwo katã menɔ zɔzɔm kple Israel-viwo la, ɖe megblɔ na Israel-toawo me tɔ aɖe, si meɖo be wòakplɔ nye dukɔ Israel la zi ɖeka kpɔ be, ‘Nu ka tae mietu sedertixɔ nam oa?’”’8 Eya ta ale nàgblɔ na nye subɔla David ye nye esi: ‘Ale aʋakɔwo fe Yehowa gblɔe nye esi: “Nye ŋutɔe kplɔ wò tso lãnyife le lãhawo yome,+ be nàzu kplɔla ɖe nye dukɔ Israel nu.+9 Manɔ kpli wò le afi sia afi si nàyi,+ matsrɔ̃ wò futɔwo katã ɖa le ŋgɔwò;+ eye mana wò ŋkɔ nanyɔ,+ abe ame ŋkuta siwo le anyigba dzi la fe ŋkɔ ene.10 Mana nɔfe nye dukɔ Israel eye mana woali ke, woanɔ afi ma, eye womagaɖe fu na wo azɔ o; eye ame vɔ̃ɖiwo magate wo ɖe anyi abe ale si wònɔ,+11 tso gbe si gbe meɖo ʋɔnudrɔ̃lawo+ nye dukɔ Israel nu ene o. Mana gbɔdzɔe wo tso wofe futɔwo katã si me.+“‘“Azɔ hã, Yehowa gagblɔ na wò be, Yehowa atso afe na wò.*+12 Ne wò ŋkekewo de+ eye wotsɔ wò mlɔ tɔgbuiwòwo gbɔ la, ekema maɖo wò dzidzimevi si ava ɖe yowòme, si anye wò ŋutɔ viwò,* eye mana efe fiaɖufe nali ke.+13 Eyae atu xɔ na nye ŋkɔ,+ eye mali ke efe fiaɖufe fe fiazikpui tegbee.+14 Mazu fofoa, eye eya azu vinye.+ Ne eda vo la, matsɔ amegbetɔ fe ati agbe nya nɛ, eye mafoe, abe ale si wofoa Amegbetɔviwo* ene.+15 Ke nyemaɖe nye amenuveve ɖa le edzi abe ale si meɖee ɖa le Saul,+ ame si meɖe ɖa le ŋkuwòme la, dzi ene o.16 Wò afe kple wò fiaɖufe anɔ te sesĩe le ŋkuwòme tegbee; wò fiazikpui ali ke tegbee.”’”+17 Natan gblɔ nya siawo katã kple ŋutega blibo la katã me nyawo na David.+18 Ale Fia David va bɔbɔ nɔ Yehowa ŋkume hegblɔ be: “Oo Afetɔ Dziɖulagã Yehowa, ame kae menye? Eye nu kae nye afe nye, be nèkplɔm va ɖo afi sia ke?+19 Oo Afetɔ Dziɖulagã Yehowa, esia mesɔ gbɔ na wò o, eye nègale nu fom le wò subɔla fe afe ŋu le nu si ava dzɔ le etsɔme ʋĩi hã ŋu; Oo Afetɔ Dziɖulagã Yehowa, esia nye mɔfiame* na amegbetɔwo katã.20 Oo Afetɔ Dziɖulagã Yehowa, nya kae nye, wò subɔla David magagblɔ na wò, esi nènyam nyuie?+21 Èwɔ nu gã siawo katã le wò nya la kple wò dzimedidi ta, eye nèɖe wo fia wò subɔla.+22 Oo Afetɔ Dziɖulagã Yehowa, esia tae nètri akɔ ɖo.+ Ame aɖeke mede nuwò o,+ eye Mawu bubu aɖeke meli kpe ɖe ŋuwò o;+ nu siwo míese kple to ɖo kpe esia dzi.23 Dukɔ kae le anyigba dzi si le abe wò dukɔ Israel ene?+ Mawu yi ɖaɖe wo wozu efe dukɔ,+ eye wòwɔ nu gãwo kple nu dziŋɔwo na wo+ tsɔ de ŋkɔ eɖokui ŋu.+ Ènya dukɔwo kple wofe mawuwo ɖa le wò dukɔ si nèɖe tso Egipte na ɖokuiwò la ta.24 Èli ke wò dukɔ Israel na ɖokuiwò be wòanye wò dukɔ tegbee;+ eye wò ŋutɔ nèzu wofe Mawu, Oo Yehowa.+25 “Eya ta Oo Yehowa Mawu, wɔ ŋugbe si nèdo le wò subɔla kple efe afe ŋu la dzi tegbee, eye wɔ abe ale si tututu nèdo ŋugbee ene.+26 Eye wò ŋkɔ nede dzi tegbee,+ ne dukɔwo nagblɔ be: ‘Aʋakɔwo fe Yehowa ye nye Mawu le Israel nu,’ eye na wò subɔla David fe afe nali ke le ŋkuwòme.+27 Elabena wò, aʋakɔwo fe Yehowa, Israel fe Mawu, èɖe nu sia fia wò subɔla gblɔ be, ‘Matso afe* na wò.’+ Esia tae dzi ɖo wò subɔla fo wòle gbe sia dom ɖa na wò ɖo.28 Azɔ Oo Afetɔ Dziɖulagã Yehowa, wòe nye Mawu vavã la, eye wò nyawo nye nyatefe,+ eye nèdo nu nyui sia ŋugbe na wò subɔla.29 Eya ta nedze ŋuwò nàyra wò subɔla fe afe la, be wòanɔ anyi le ŋkuwòme ɖaa;+ elabena Oo Afetɔ Dziɖulagã Yehowa, wò ŋutɔe do ŋugbe, eye wò yayra nana yayra nanɔ wò subɔla fe afe la dzi tegbee.”+


text:
Vovo Tso Ahatsunono Me
Vovo Tso Ahatsunono Me
“Ahatsunolae fofonye nye, eye efe kɔe metsɔ. Kaka maxɔ fe 12 la, menɔ aha nom xoxo. Hafi maɖe srɔ̃ la, menoa aha muna gbesiagbe. Meva nɔa ŋuta sẽm le amewo ŋu; zi geɖe la, kpovitɔwoe va xɔna na nye fomea. Nye lãme va nɔ gbegblẽm kabakaba. Ahamuame nono na meva nɔ ʋu dem, eye ʋudede ma wum kloe. Emegbe nye aklã va lia, eye ʋu vɔ le lãme nam. Meva wɔ ɖeka kple ame aɖewo siwo nɔ agbagba dzem be yewo ŋutɔ yewoakpɔ yewofe ahanono kuxia gbɔ, gake gbeɖea koe. Ðeko wòva wɔna nam abe ka aɖee blam, si me nyemate ŋu ado go le o ene.”—VÍCTOR, * ARGENTINA.
AMESIWO ŋu ahatsunono gblẽ nu le la gblɔa ŋutinya siawo tɔgbe edziedzi. Abe Víctor ene la, ewɔna na wo be yewomate ŋu ado le ahatsunono fe mɔ̃ si ɖe yewo me gbeɖe o. Ðe woate ŋu akpɔ kuxi siwo do tso ahamuame zazã me gbɔ alo afo asa nɛ kura gɔ̃ hã? Ne woate ŋui ɖe, ke aleke woawɔe?
Lɔlɔ̃ Ðe Kuxia Dzi
Nu gbãtɔe nye be ele vevie be amesi noa aha edziedzi kple amesiwo te ɖe eŋu la nalɔ̃ ɖe edzi be ahanono va zu kuxi nɛ. Ahanoxe nyenye nyea dzesi be kuxi aɖe li, gake kuxi gã bubuwo le megbe nɛ. Ðewohĩ aha sue aɖe koe amea nona tsã hafi, gake enono edziedzi hena ɣeyiɣi didi aɖe gbɔe kuxia tso. Nusi wɔ nuku enye be menye amesiwo zu ahanoxewo, siwo mete ŋu ɖua wo ɖokui dzi o gbɔe afɔku, ŋutasesẽ, kple hadomekuxi siwo ahanono hena vɛ la fe akpa gãtɔ tsona o. Se nya si Xexeame fe Lãmesẽ Habɔbɔ gblɔ ɖa: ‘Mɔ nyuitɔ kekeake si dzi míato aɖe kuxi siwo ahanono hena vɛ dzi akpɔtɔe nye be woakpe ɖe amesiwo nona agbɔsɔsɔ si sɔ ŋu be woaɖe edzi akpɔtɔ wu amesiwo zu ahatsunolawo xoxo.’ Ðe nènoa aha wòsɔa gbɔ wu esi dzi lãmesẽnyawo gbɔ kpɔlawo da asi ɖoa? Ðe nènoa aha ne èle nane si hiã be nànɔ ŋute ahalé ŋku ɖe nuwo ŋu nyuie la wɔmaa? Ðe wò ahanono na nèdoa go kuxiwo le wò fomea me kple le dɔwɔfea? Lɔlɔ̃ ɖe edzi be aha agbɔsɔsɔme si yenona ate ŋu agblẽ nu le ye ŋu kple edzi ɖeɖe akpɔtɔ nye “mɔ nyuitɔ kekeake” si dzi ame ato afo asa na kuxi gã siwo ava emegbe. Ne ame va zu ahanoxe la, esesẽna ŋutɔ be wòatrɔ.
Zi geɖe la, ahatsunola akpa gãtɔ melɔ̃na ɖe edzi be yewozu ahatsunola o. Wogblɔna be: “Nyemenonɛ wua amewo o ɖe” alo “Mate ŋu adzudzɔ ne nye ŋutɔ melɔ̃.” Konstantin si le Russia gblɔ be: “Togbɔ be meku kloe le ahanono ta hã la, nyemebu ɖokuinye gbeɖe kpɔ be ahanoxee menye o, eyata nyemewɔ afɔɖeɖe aɖeke be madzudzɔ o.” Marek si le Poland (Pologne) gblɔ be: “Medze agbagba zi geɖe be madzudzɔ, gake nyemelɔ̃ ɖe edzi ŋutɔŋutɔ be ahanoxee menye o. Nyemebu kuxi siwo ahanono hena vɛ la nu gãe o.”
Aleke woate ŋu akpe ɖe ame ŋu wòalɔ̃ ɖe edzi be ahanono nye kuxi na ye, ale be wòaɖe afɔ siwo sɔ tso eŋu? Gbã la, ele be amea nalɔ̃ ɖe edzi be esi yenoa aha akpa tae yedoa go kuxiwo ɖo, eye be ne yedzudzɔ ahanono la, yefe agbe anyo wu. Abe alesi wogblɔe ɖe La Revue du Praticien—Médecine Générale me ene la, ele be wòatrɔ susu. Le esi tefe be wòagblɔ be “menoa aha le esi srɔ̃nye dzo le gbɔnye eye dɔ hã ge le asinye ta” la, ele be wòanye boŋ be “srɔ̃nye dzo le gbɔnye eye dɔ hã ge le asinye le esi menoa aha ta.”
Ne èdi be yeakpe ɖe ahanoxe aɖe ŋu wòatrɔ susu alea la, ɖewohĩ àdi be yeawɔ ɖe aɖaŋuɖoɖo siwo gbɔna dzi: Ðo toe nyuie, bia nyawoe tẽ siwo aʋu mɔ nɛ wòaɖe efe seselelãmewo agblɔ faa, ɖe veveseɖeamenu fiae ale be wòase le eɖokui me be èse yefe kuxia gɔme, de dzi fo nɛ ne agbagba vi aɖe koe wòte ŋu dze le kuxia ŋu hã, mègadi vodada le eŋu alo awɔ nusi ana wòagbe nufofo alo kpekpeɖeŋu xɔxɔ o. Àte ŋu ana wòaŋlɔ ŋuɖoɖowo tso nyabiabia eve siwo nye Nukae adzɔ ne meyi edzi le aha nom? kple Nukae adzɔ ne medzudzɔ? ŋu da ɖi; ema hã ate ŋu akpe ɖe eŋu.
Kpekpeɖeŋu Didi
Ne ame aɖe dze ahatsu nono la, mefia be viɖe aɖeke megale eŋu o alo be magate ŋu atrɔ o. Ame aɖewo ŋutɔ dzea agbagba dzudzɔna. Gake ɖewohĩ amesiwo nye ahanoxewo la ahiã ɖɔkta aɖe fe kpekpeɖeŋu be woadzudzɔ. * Le ame aɖewo gome la, anyo be woatso afeme anɔ kɔadzi yim, gake ne dzodzodzoetsitsi si do tso aha manomanoa me nu sẽ na amea la, ɖewohĩ ahiã be woasikae ɖe kɔdzi. Ne aha manomano fe dzodzodzoetsitsia dzi ɖe kpɔtɔ vie—le ŋkeke eve kple atɔ̃ dome—vɔ la, ekema woate ŋu aŋlɔ atike aɖewo na amea si ana aha maganɔ edzrom kutɔkutɔe o, ale be wòava ɖe asi le eŋu keŋkeŋ.
Gake atike wɔwɔ na ahanomunɔ mefia be akpɔ dzidzedze godoo o. Ɣeyiɣi aɖe fe kpekpeɖeŋu koe atikewo nana, womedana ahamumu o. Alain si le France la zã atike geɖe ɖe ahamumu ŋu. Gake egblɔ be: “Ne menya dzo le kɔa dzi ko la, megadzea aha nono gɔme ake elabena mía kple ahanolawo kee ganɔa ha dem. Magblɔe kpuie ko be nyemeɖoe be madzudzɔ ŋutɔŋutɔ o.”
Nusi Bu la Didi
Le nyatefe me la, nusita ame geɖe mete ŋu kpɔa dzidzedze le ahanono dzi ɖuɖu me o ye nye be emanomano nana wòva wɔna na wo abe ɖe nane bu na wo ene, abe alesi ko ame fe xɔlɔ̃ kplikplikpli aɖe nagblẽe ɖi ene. Vasiliy si le Russia gblɔ be: “Mebua ahanono ŋu ɣesiaɣi. Ne ŋu aɖe ke nyemeno aha o la, ke nyemenyana ta le ɖokuinye nu gbemagbe o.” Le ahanoxe gbɔ la, ahanono le vevie nɛ wu dɔwɔna bubu ɖesiaɖe. Jerzy si le Poland gblɔ be: “Taɖodzinu si ko nɔ asinye le agbe mee nye be mano aha, eye madi ga adze aha ano.” Edze fã be ele be taɖodzinu yeye nava nɔ amesi nye ahanoxe tsã la si hafi wòate ŋu aɖe asi le eŋu keŋkeŋ.
Agbalẽ aɖe si Xexeame fe Lãmesẽ Habɔbɔ ta na amesiwo le agbagba dzem be yewoadzudzɔ ahanono la gblɔ be ele vevie be woawɔ dɔ siwo ŋu taɖodzinu aɖe le ale be woagava dze aha nono ake o. Susu siwo wodo ɖa dometɔ ɖekae nye be woakpɔ gome le mawusubɔsubɔdɔwo me.
Gome kpɔkpɔ vevie le mawusubɔsubɔdɔwo me ate ŋu akpe ɖe ame ŋu wòavo tso ahamuame fe ŋusẽkpɔɖeamedzi me. Le kpɔɖeŋu me, esi Alain do le game zi etɔ̃lia le nu gbegblẽ siwo wòwɔ le ahanono ta megbe la, edze Biblia sɔsrɔ̃ gɔme kple Yehowa Ðasefowo. Egblɔ be: “Biblia sɔsrɔ̃ na taɖodzinu va nɔ nye agbe ŋu, eye ema kpe ɖe ŋunye meɖu ahanono dzi. Menye ɖeko meɖoe be madzudzɔ ahanono o, ke be madze Yehowa ŋu hã.”
Ne Ahanono fe Kuxia Trɔ Va
Ahatsunono ŋuti ɖaŋuɖolawo gblɔ be ele vevie be woakpe ɖe amesiwo le asi ɖem le ahatsunono ŋu la ŋu ahade dzi fo na wo. Ame geɖe fe fometɔwo kple xɔlɔ̃wo gbe nu le wo gbɔ le wofe nɔnɔme wɔnublanuia ta. Alesi fometɔwo kple xɔlɔ̃wo megadea nu eme na amesiawo o ta la, woate ŋu alé blanui alo awu wo ɖokui gɔ̃ hã. Agbalẽ si ŋu míefo nu tsoe va yi la na aɖaŋuɖoɖo siwo gbɔna amesiwo le kpekpeɖeŋu nam ahanoxewo, be: “Kpɔ egbɔ be nàganɔ nya hem ɖe amesi ŋu nèle kpekpem ɖo la ŋu o, ne efe nuwɔna ku dzi na wò alo ɖe fu na wò gɔ̃ hã. Nenɔ susu me na wò be ame fe nɔnɔme tɔtrɔ mele bɔbɔe kura o. Kwasiɖa aɖewo me anyo gake ɖewo hã made ame dzi o. Dzi dede fo na amea kple alɔ dodoe be wòano aha agbɔsɔsɔme si magblẽ nu le eŋu o alo be wòaganoe kura o, kpakple kpekpe ɖe eŋu be wòabu tame tso nu yeyewo ŋu hiã.”
Hilario si nye ahanola fe 30 sɔŋ gblɔ be: “Nusi kpe ɖe ŋunye enye lɔlɔ̃ kple beléle si xɔ̃nye Yehowa Ðasefowo tsɔ nam le hamea me. Megava dzea ahanono zi geɖe le asi ɖeɖe le eŋu ɣeaɖeɣi megbe, gake wodea dzi fo nam hetsɔa Biblia ɖoa aɖaŋu nyuiwo nam ɣesiaɣi.”
Ne asi ɖeɖe le ahatsunono ŋu nye kuxi na wò la, ɖo ŋku edzi be ɖewohĩ ne èɖe asi le eŋu va ɖo ɣeaɖeɣi hã la, àte ŋu agava te enono ake, eye be ele be nàbui be ema hã hiã hafi nàte ŋu adzudzɔe keŋkeŋ. Dzi megaɖe le fowò o! Kpɔe ɖa be nukae na yegava dze ahanono ake hã, eye zã nusi ŋu nèke ɖo la nàtsɔ axe mɔ na enono ake le etsɔme. De dzesi nusiwo koŋ nana ahanono dzroa wò. Ðe wòanye wò mo si dzaka, blanuiléle, akogotsitsi, nyaʋiʋli, nuteɖeamedzi, alo wɔna kple tefe siwo amewo noa aha le yea? Ekema fo asa na nu mawoe! Jerzy, si zã fe eve blibo hafi te ŋu ɖu ahanono dzi keŋkeŋ la, gblɔ be: “Medzea agbagba be made dzesi seselelãme siwo ate ŋu aho ahanono fe dzodzro nam. Fifia, mefoa asa na nɔnɔme mawo dometɔ ɖesiaɖe. Nyemegogona afisi amewo noa ahamuame le o. Nyemeɖua naneke si me ahamuame le o, eye kura gɔ̃ hã la, nyemezãna amisisi alo atike siwo me ahamuame me nu aɖe le o. Nyemekpɔa boblo siwo wodona ɖe ahamuame ta hã o.” Ame geɖe kpɔe be gbe dodo ɖa na Mawu be wòana ‘ŋusẽ si gbɔ amegbetɔ tɔ ŋu’ yewo kpe ɖe yewo ŋu ŋutɔ le ahanono fe dzodzroa dzi ɖuɖu me.—Korintotɔwo II, 4:7; Filipitɔwo 4:6, 7.
Ablɔɖe Mlɔeba!
Togbɔ be avu kple kɔ fe nyae wònyena hã la, ele bɔbɔe be ame navo tso ahanoxe nyenye me. Amesiwo katã míeyɔ le nyati sia me la te ŋu dzudzɔe. Fifia wole lãmesẽ me wu, eye wole eŋu viɖewo kpɔm le wofe fomea me kple le wofe dɔwɔfe siaa. Alain gblɔ be: “Fifia ablɔɖe le asinye be nyemano aha o.” Konstantin gblɔ be: “Sidzedze Yehowa kpɔ nye fomea ta. Fifia, taɖodzinu le nye agbe ŋu. Meganye ahae nana mekpɔa dzidzɔ o.” Víctor hã be: “Fifia mevo. Bubu gava le ŋunye, eye menya amesi fomevi menye.”
Ame aɖe ɖale afɔku me le ahamuame mazamazã nyuie ta, le fu kpem le ahamumu ta, alo nye ahanoxe o, ate ŋu awɔ tɔtrɔ. Ne wò ahanono nye afɔku na wò lãmesẽ kple dzidzɔkpɔkpɔ la, ekema mègahe ɖe megbe o; wɔ tɔtrɔ siwo hiã. Aɖe vi na wò ŋutɔ kple amesiwo lɔ̃a wo siaa.—g05 10/8.
[Etenuŋɔŋlɔwo]
^ mm. 2 Míetrɔ ŋkɔ aɖewo.
^ mm. 10 Dɔyɔfe, kɔdzi, kple kpekpeɖeameŋu dɔwɔfe geɖewo li. Yehowa Ðasefowo mekafua atikewɔmɔnu aɖeke o. Ele be ame naɖɔ ŋu ɖo be wòagava kpɔ gome le nuwɔna siwo tsi tre ɖe Ŋɔŋlɔawo ŋu me o. Ke hã, amesiame ŋutɔe atso nya me le atike si fomevi wòhiã ŋu.
[Nɔnɔmetata si le axa 20]
Lɔlɔ̃ ɖe kuxia dzie nye afɔɖeɖe gbãtɔ
[Nɔnɔmetata si le axa 21]
Ehiã be atikewɔlawo nakpe ɖe ame geɖe ŋu hafi woaɖu ahanono dzi
[Nɔnɔmetata si le axa 22]
Gbedodoɖa ate ŋu akpe ɖe ŋuwò
[Nɔnɔmetata si le axa 22]
Àte ŋu adzudzɔ ahanono!